Ράτκο Παβλίσεβιτς: Βγήκαν χρήσιμα για την ομάδα μας - Sportcyclades.gr\nΠΑΒΛΙΣΕΒΙΤΣ, ΑΟ ΦΟΙΝΙΚΑΣ, ΣΥΡΟΣ, ΒΟΛΕΪ, VOLLEY LEAGUE,\n« Ήταν τα δύο πρώτα φιλικά παιχνίδια γι αυτή τη σεζόν. Το πρώτο παιχνίδι ειδικά ήταν λίγο βαρύ, αλλά αυτά τα δύο φιλικά ήταν πολύ χρήσιμα για την ομάδα μας. Καταβάλαμε μεγάλη προσπάθεια και είμαι πολύ χαρούμενος για το δεύτερο αγώνα, που παίξαμε με περισσότερη ενέργεια, ήμασταν πιο συγκεντρωμένοι, δοκιμάσαμε πράγματα και στο τέλος ήρθε και το καλό αποτέλεσμα, που αυτή τη στιγμή δεν ήταν το ζητούμενο. Το σημαντικό ήταν να δούμε τη συμπεριφορά μας στο γήπεδο και βήμα βήμα να την εξελίξουμε».\nΥπήρχε διαφορά της πρώτης και της δεύτερης εμφάνισης;\n«Υπήρχε διαφορά. Είδαμε κάποια πράγματα στον πρώτο αγώνα, τα εντοπίσαμε με σκοπό να τα βελτιώσουμε, τα εντάξαμε και οργανώσαμε καλύτερα την προπόνηση.Σίγουρα έχουμε πολλά πράγματα να οργανώσουμε στη προπόνησή μας .\nΣτόχος μας δεν ήταν το αποτέλεσμα αλλά να δούμε το σύνολο πως λειτουργεί».\nΠερισσότερα σε αυτή την κατηγορία: « Η Άνω Μερά εύχεται χρόνια πολλά στο Σπύρο Ξένο Σκούνας: "Να βγάλουμε τα στοιχεία που έχουμε δουλέψει στο ματς Κυπέλλου" »


Οκτώβριος 2018 – ΠΕ.Α.Π.\nΛάβετε ενημερωτικά SMS και Mail και μείνετε ενημερωμένοι για τις Δράσεις και τις Εκδηλώσεις μας\nΣας ενημερώνουμε ότι μπορείτε να προσέρχεστε στο χώρο γραμματείας του ΠΕΑΠ για να συμπληρώνετε τη φόρμα αποδοχής\nεπεξεργασίας προσωπικών δεδομένων προκειμένου να λαμβάνετε ενημερωτικά SMS-Mail σχετικά με δράσεις και εκδηλώσεις του Νομικού μας Προσώπου.\nPosted on 26 Οκτωβρίου 2018 31 Οκτωβρίου 2018\nΤο Ν.Π.Δ.Δ. ΠΕ.Α.Π. Δήμου Λυκόβρυσης Πεύκης θα προβεί στην πρόσληψη έως\nτριάντα ενός (31) Πτυχιούχων Φυσικής Αγωγής (ΠΦΑ), με σύμβαση εργασίας\nιδιωτικού δικαίου ορισμένου χρόνου, συνολικής διάρκειας έως οκτώ (8)\nμηνών για την υλοποίηση των Προγραμμάτων Άθλησης για Όλους (Π.Α.γ.Ο)\nΗμερομηνία Έναρξης Υποβολής Αιτήσεων : 27-10-2018\nΗμερομηνία Λήξης Υποβολής Αιτήσεων : 05-11-2018\nTα σχετικά αρχεία\n• ΑΙΤΗΣΗ ΚΦΑ\n• ΠΕΡΙΛΗΨΗ ΠΡΟΚΗΡΥΞΗΣ ΠΤΥΧΙΟΥΧΩΝ ΦΥΣΙΚΗΣ ΑΓΩΓΗΣ\n• ΠΡΟΚΗΡΥΞΗ ΠΤΥΧΙΟΥΧΩΝ ΦΥΣΙΚΗΣ ΑΓΩΓΗΣ\nυπάρχουν στην ενότητα διαγωνισμοί – προμήθειες της ιστοσελίδας του Δήμου Λυκόβρυσης- Πεύκης\nΠατήστε εδώ για να μεταβείτε στην σελίδα του Δήμου\nΣτις 29/10 το Αφιέρωμα στο ‘40\nΣας ενημερώνουμε ότι η παράσταση που ήταν προγραμματισμένη για το\nΣάββατο 27-10-2018 και αναβλήθηκε λόγω του πένθους που έχει κηρύξει ο\nΔήμος μας, θα πραγματοποιηθεί την Δευτέρα 29-10-2018 στο Δημοτικό Θέατρο\nΠεύκης στις 19:30.\nΣτην μνήμη του αείμνηστου Χρήστου, το ΠΕ.Α.Π. θα διοργανώσει ως ελάχιστο φόρο τιμής ποδοσφαιρικό αγώνα σε ένδειξη της μεγάλης προσφοράς του στα αθλητικά δρώμενα του πρώην Δήμου Λυκόβρυσης.\nΜε μεγάλη οδύνη και θλίψη, αγαπημένε μας φίλε Χρήστο σου ευχόμαστε Καλό Ταξίδι και να είναι ελαφρύ το χώμα που σε σκεπάζει. ΔΕΝ ΘΑ ΣΕ ΞΕΧΑΣΟΥΜΕ ΠΟΤΕ!\nΧρήστος Φωτίδης Ευάγγελος Παπανικολάου\nΚαι το Δ.Σ. του ΠΕ.Α.Π.\nΑφιέρωμα στο ‘40 διοργανώνει το ΠΕΑΠ στις 27/10\nΤο ΠΕ.Α.Π. του Δήμου Λυκόβρυσης-Πεύκης σε συνεργασία με το μουσικό σύνολο “Ηχαγωγός” διοργανώνουν το Σάββατο 27-10-2018 στις 7:30 μμ εκδήλωση με τίτλο “Αφιέρωμα στο ’40” στο Δημοτικό Θέατρο Πεύκης.\nΑφιέρωμα στον Χατζιδάκι στο Δημοτικό Θέατρο το Σάββατο 20/10\nΤο ΠΕΑΠ του Δήμου Λυκόβρυσης- Πεύκης διοργανώνει Μουσικό Αφιέρωμα στον Μάνο Χατζιδάκι με τίτλο «Μικραίνει το Φεγγάρι». Το αφιέρωμα θα παρουσιαστεί στο Δημοτικό Θέατρο Πεύκης (Χρυσοστόμου Σμύρνης & Ρήγα Φεραίου, Πεύκη) το Σάββατο 20/10 στις 8μμ. Τραγουδά η Καίτη Μαράκα και παίζει κιθάρα ο Νίκος Μανιταράς.\nΑνέτειλε το πολιτιστικό φθινόπωρο του ΠΕ.Α.Π.\nΞεκινούν με παραδοσιακούς χορούς οι εκδηλώσεις στο Δημοτικό Θέατρο\nΤο ΠΕΑΠ του Δήμου Λυκόβρυσης- Πεύκης ανοίγει την αυλαία του εφετινού πολιτιστικού φθινοπώρου με παραδοσιακούς χορούς. Παρουσιάζει τη Χορευτική Ομάδα Παραδοσιακών Χορών την Κυριακή 14/10/2018. Η παράσταση «Φθινόπωρο στον έρωτα απόψε ανατέλλει» είναι προγραμματισμένη για τις 19:30 στο Δημοτικό Θέατρο Πεύκης. Η Καλλιτεχνική Επιμέλεια είναι της Μαρίας Μπαφαλούκου, ενώ συμμετέχουν Χοροταξιδευτές και Παραδοσιακοί Δρόμοι.


Τι ισχύει για όσους θέλουν να καλλιεργήσουν κάνναβη για... - Flashnews.gr\nΤι ισχύει για όσους θέλουν να καλλιεργήσουν κάνναβη για φαρμακευτική χρήση\nΠώς θα επωφεληθεί ο αγρότης από την δραστηριότητα της παραγωγής κάνναβης για φαρμακευτική χρήση; Το σίγουρο είναι ότι δεν πρόκειται για μία αγροτική δραστηριότητα υπό την κλασσική έννοια που την ξέρουμε.\n«Ούτε παντζάρια είναι, ούτε βαμβάκι είναι, ούτε ακόμη και καπνός που έχει και τις ιδιαιτερότητές του, όσον αφορά ιδιαίτερα θέματα που έχουν να κάνουν με το αδειοδοτικό πλαίσιο. Δηλαδή να μην φανταστούν οι Έλληνες αγρότες ότι ήρθε η ώρα να βγάλουν τα ροδάκινα και να βάλουν στο χωράφι τους κάνναβη».\nΜε αυτά τα λόγια «υποδέχτηκε» το νέο νομοθετικό πλαίσιο, λίγο πριν την ψήφισή του ο υπουργός Αγροτικής Ανάπτυξης και Τροφίμων, Βαγγέλης Αποστόλου. Όμως, διευκρίνισε στη συνέχεια ότι: «Χρειάζεται υψηλή τεχνολογία, χρειάζονται επενδυτικά κεφάλαια και βεβαίως η ωφέλεια που θα προκύψει είναι ότι και στην ύπαιθρο ιδιαίτερα θα υπάρξουν και θέσεις εργασίας.»\nΣε αυτό το πλαίσιο, μεμονωμένοι αγρότες είναι πάρα πολύ δύσκολο να συμμετέχουν. Όμως θα υπάρχει η δυνατότητα συμμετοχής σε συνεργατικά σχήματα, σε ομάδες παραγωγών.\nΟυσιαστικά, θα δίνεται ενιαία έγκριση για μία παραγωγική διαδικασία που ξεκινάει από το σπόρο και καταλήγει σε συγκεκριμένο φαρμακευτικό προϊόν. Πιο αναλυτικά, αυτά που προβλέπει ο νέος νόμος, ο οποίος ψηφίστηκε χτες είναι τα εξής:\nΚατ' εξαίρεση εγκρίνεται ενιαία η παραγωγή, κατοχή, μεταφορά, αποθήκευση, προμήθεια των πρώτων υλών και των ουσιών των ποικιλιών κάνναβης του είδους Cannabis sativa L περιεκτικότητας σε τετραϋδροκανναβινόλη (THC) άνω του 0,2%, καθώς και η εγκατάσταση και λειτουργία μεταποιητικής μονάδας επεξεργασίας και παραγωγής τελικών προϊόντων φαρμακευτικής κάνναβης.\nΗ έκταση για την οποία λαμβάνεται η έγκριση της δραστηριότητας είναι κατ' ελάχιστου εμβαδού 4 στρέμματα και αποδεικνύεται με την προσκόμιση επικυρωμένου τίτλου κυριότητας ή σύμβασης μίσθωσης ή δωρεάν παραχώρησης.\nΔείτε ολόκληρο το νέο νόμο όπως ψηφίστηκε\nΔευτέρα, 5 Μαρτίου 2018, 10:34


Τσιτσιπάς: Στους «8» του Ρολάν Γκαρός, ξανά- Νίκησε τον Μπούστα | LiFO\n6.6.2021 | 18:01\nΑσταμάτητος είναι ο Στέφανος Τσιτσιπάς στο Ρολάν Γκαρός, όπου πήρε το εισιτήριο για τα προημιτελικά.\nΟ 23χρονος τενίστας νίκησε με 6-3, 6-2, 7-5 τον Ισπανό Πάμπλο Καρένιο Μπούστα σε 2 ώρες και 7 λεπτά και πήρε το «εισιτήριο» για τους «8» του Ρολάν Γκαρός, για δεύτερη συνεχόμενη χρονιά.\nΟ Τσιτσιπάς πήρε από την αρχή του αγώνα το «πάνω» χέρι. Ξεκίνησε με break, προηγήθηκε 3-0 και άντεξε στην προσπάθεια επιστροφής του Καρένιο Μπούστα, σώζοντας δύο break points στο 4-2, για να φτάσει στο 6-3.\nΣτο δεύτερο σετ «έσπασε» δύο φορές το σερβίς του αντιπάλου του, προηγήθηκε 4-0 και έφτασε άνετα στο 6-2. Αν και ο Ισπανός πήρε προβάδισμα στο τρίτο σετ, ο Τσιτσιπάς επανήλθε γρήγορα, ισοφάρισε σε 4-4 και έκανε το κρίσιμο break στο 11ο γκέιμ, κλείνοντας το ματς με 7-5.\nΥπενθυμίζεται ότι χθες, Σάββατο, η Μαρία Σάκκαρη προκρίθηκε για πρώτη φορά στην καριέρα της στις «16» του Ρολάν Γκαρός. Η 25χρονη Ελληνίδα τενίστρια νίκησε τη Βελγίδα Ελίζ Μέρτενς, Νο15 στην παγκόσμια κατάταξη. Στον τέταρτο γύρο θα τεθεί αντιμέτωπη με την Σοφία Κένιν, την Αμερικανίδα που βρίσκεται στο Νο4 του ταμπλό και ήταν φιναλίστ του περσινού Ρολάν Γκαρός.\nΣτους «16» του Roland Garros η Μαρία Σάκκαρη - Για πρώτη φορά στην καριέρα της\nΑθλητισμός Στους «16» του Roland Garros η Μαρία Σάκκαρη - Για πρώτη φορά στην καριέρα της\n«Ήταν πολύ ιδιαίτερο το παιχνίδι και αρκετά δύσκολο. Η ψυχούλα μου ξέρει τι πέρασα και τι είχα μέσα μου» είπε η νεαρή αθλήτρια.


Posts tagged with "ΜΑΡΙΑ ΚΕΛΕΠΟΥΡΗ"\nΑΡΘΡΑ · 24/11/2020\n"Οι γονείς μας, οι εαυτοί μας" της Μαρίας Κελεπούρη\nΦυσικά και οι σχέσεις μεταξύ των γονέων και των παιδιών ποικίλλουν και δεν είναι πάντα οι επιθυμητές. Ωστόσο, θα εστιάσουμε στα συνήθη πλαίσια, μέσα στα οποία υφίσταται αυτή η σχέση και τον βαθμό, στον οποίο καθορίζει την πορεία των παιδιών. Πόσο τελικά μας επηρεάζουν οι γονείς μας;\nΑΡΘΡΑ · 21/11/2020\n"«Ο Ξένος» του Αλμπέρ Καμύ" γράφει η Μαρία Κελεπούρη\nΟ Ξένος», το πρώτο μυθιστόρημα του, αποτελεί μανιφέστο του συνολικού του έργου, καθώς θίγονται θεμελιώδεις φιλοσοφικές έννοιες όπως ο θάνατος, η εξέγερση και η απομόνωση. Ο ήρωας αντλεί το όνομά του από μια ποικιλία κρασιού της Βουργουνδίας, που είχε δοκιμάσει ο συγγραφέας.


Προκήρυξη χορήγησης μεταπτυχιακής υποτροφίας 2012-2013 στον Τομέα της Τέχνης κληροδοτήματος "Ιωάννας Σπητιέρη, ή Σπητέρη'' | Γραφειο Διασυνδεσης Πανεπιστημιου Πατρων\nΠροκήρυξη χορήγησης μεταπτυχιακής υποτροφίας 2012-2013 στον Τομέα της Τέχνης κληροδοτήματος "Ιωάννας Σπητιέρη, ή Σπητέρη''\nΚληροδότημα Ιωάννας Σπητιέρη ή Σπητέρη\nΗ Εστία Νέας Σμύρνης, σύμφωνα με τη διάταξη του κληροδοτήματος «Ιωάννας Σπητιέρη ή Σπητέρη», προκηρύσσει, εις μνήμη Αντωνίου και Ιωάννας Σπητιέρη, τη χορήγηση μίας (1) δωδεκάμηνης μεταπτυχιακής υποτροφίας στην Γαλλία, στον Τομέα της Τέχνης: γλυπτική ή ζωγραφική ή χαρακτική ή θεωρία της τέχνης, για το ακαδημαϊκό έτος 2012-2013.\nΝα είναι Έλληνας – ίδα.\nNα κατάγεται από την Κέρκυρα ή γενικά από τα Επτάνησα ή να έχει καταγωγή από την Μικρά Ασία.\nΕπικυρωμένο αντίγραφο αστυνομικής ταυτότητας του υποψηφίου, των γονέων ή των παππούδων του, όπου αυτό απαιτείται και τούτων μη υπαρχόντων, άλλο επίσημο δημόσιο έγγραφο, από τα οποία θα προκύπτει:\nΕπικυρωμένο αντίγραφο πτυχίου Ανωτάτης Εκπαίδευσης του Πανεπιστημιακού Τομέα. με βαθμολογία τουλάχιστον «λίαν καλώς», στο οποίο να αναγράφεται και ο βαθμός.\nΠιστοποιητικό εγγραφής για μεταπτυχιακές σπουδές στην Γαλλία, στον Τομέα της Τέχνης: γλυπτική ή ζωγραφική ή χαρακτική ή θεωρία της τέχνης, για το ακαδημαϊκό έτος 2012-2013.\nΥπεύθυνη δήλωση του νόμου 1599/86 του υποψηφίου ότι δεν έλαβε, ούτε λαμβάνει υποτροφία για τις ίδιες σπουδές από άλλο ίδρυμα ή κληροδότημα του Α.Ν. 2039/39 και ότι δεν έχει εκπέσει λόγω υπαιτιότητάς του από υποτροφία, η οποία του είχε απονεμηθεί προηγουμένως.\nΠρόσφατο απόσπασμα ποινικού μητρώου.\nΟι σχετικές αιτήσεις πρέπει να υποβληθούν με τα ανωτέρω δικαιολογητικά το αργότερο έως 30/9/2012 στην Εστία Νέας Σμύρνης, Κωνσταντίνου Παλαιολόγου 1, 17121 Ν. Σμύρνη, αυτοπροσώπως ή με συστημένη επιστολή.\nΤο χορηγούμενο ποσόν είναι 12.000€ (1.000€ x 12 μήνες).\nΠληροφορίες στο τηλέφωνο 210 9333702.


Αυθεντικός Μαραθώνιος Αθήνας 2021 – κλειστοί δρόμοι: Σήμερα η μεγάλη γιορτή του κλασικού αθλητισμού - Sportlive.gr\nΑυθεντικός Μαραθώνιος Αθήνας 2021 – κλειστοί δρόμοι: Σήμερα η μεγάλη γιορτή του κλασικού αθλητισμού\nΜετά από απουσία ενός χρόνου, λόγω της πανδημίας του κορωνοϊού, ο Αυθεντικός Μαραθώνιος επέστρεψε σήμερα στην ιστορική αφετηρία του Μαραθώνα (09:00) για τον 38ο Aγώνα. Μία διαδρομή 42.195 μέτρων και ένας αγώνας γεμάτη Ιστορία, «δημιουργώντας» με τη σειρά του με ιστορίες τους…άλλους Μαραθώνιους αγώνες, οι οποίοι «φιλοξενούνται» είτε σε πόλεις, είτε αποτελούν μέρος των Ολυμπιακών Αγώνων. Για όσους δεν μπορέσουν να δώσουν το παρών στους δρόμους ή το Παναθηναϊκό Στάδιο, μπορούν να τον παρακολουθήσουν από την ΕΡΤ1. Το πρόγραμμα της ημέρας περιλαμβάνει και τον αγώνα των 5.000 μέτρων.\nΑυθεντικός Μαραθώνιος Αθήνας 2021: Η έναρξη έγινε το Σάββατο\nΗ μεγάλη γιορτή ξεκίνησε χθες (13/11) με τη γεμάτη συμβολισμούς τελετή έναρξης, αλλά και την κούρσα των 10.000 μέτρων, όπου νικητές ήταν ο Γιώργος Τάσσης κι η Αναστασία Μαρινάκου.\nΑυθεντικός Μαραθώνιος Αθήνας: Ιστορίες, άγνωστες, παράξενες, όμορφες, μοναδικές\nΜία από αυτές, ξεχωριστή, και ο Μαραθώνιος των Ολυμπιακών Αγώνων στο Σεντ Λούις το 1904,-οι τρίτοι στη σύγχρονη εποχή μετά εκείνους στην Αθήνα το 1896 και το 1900 στο Παρίσι-, όπου συνέβησαν σχεδόν απίστευτα πράγματα. Σε μία διαδρομή, που εκτείνονταν σε επτά λόφους, με 32 βαθμούς Κελσίου και μόλις ένα παγούρι νερό για τους 32 αθλητές της εκκίνησης, εκ των οποίων μόνο 13 κατάφεραν να τερματίσουν σε ένα αγώνα που πραγματοποιήθηκε απόγευμα, στις 30 Αυγούστου. Αρκετοί οι πρωταγωνιστές, όπως τους παρουσίασε η ισπανική εφημερίδα «As», ο καθένας περισσότερο γραφικός απ’ τον άλλον.\nΓια παράδειγμα ο Κουβανός ταχυδρόμος Φελίξ Καρβαχάλ, που έφτασε στον αγώνα, έχοντας χάσει όλα του τα χρήματα μέσα σε μία βάρκα, στο ταξίδι από την Αβάνα στο Σεντ Λούις. Εφερε το Σοτομαγιόρ ως δεύτερο επίθετο, εμφανίστηκε στη γραμμή εκκίνησης με πολιτικά παπούτσια, μακρύ παντελόνι, μακρυμάνικο πουκάμισο και ένα μπερέ. Ο Αμερικανός πρωταθλητής του δίσκου Μάρτιν Σέρινταν, τον βοήθησε να κόψει το παντελόνι μέχρι τα γόνατα. Κατά την διάρκεια του αγώνα σταμάτησε αρκετές φορές να μιλήσει με θεατές. Ενας κριτής του έδωσε δύο ροδάκινα και ένα πράσινο μήλο. Αυτός τα έφαγε όλα… και είχε επώδυνες κράμπες στο στομάχι. Κι όμως τερμάτισε τέταρτος, και εξακολουθεί να είναι ο κορυφαίος Κουβανός στην Ιστορία του Μαραθωνίου των Ολυμπιακών Αγώνων.\nΛεν Ταουνιάνε και Γιαν Μασιάνι, οι πρώτοι μαύροι Αφρικανοί που συμμετείχαν στους Ολυμπιακούς Αγώνες, ανέπτυσσαν ταχύτητα με επιτυχία … μέχρι που ο πρώτος δέχθηκε επίθεση από δύο γιγαντιαία και άγρια σκυλιά. Ο Λεν τερμάτισε ένατος, ξεφεύγοντας από τα δύο σκυλιά, και ο Γιαμασάνι δωδέκατος.\nΟ Αμερικανός Φρεντ Λορτζ, απατεώνας όπως αποδείχθηκε, εκ των υστέρων\nΈφτασε πρώτος στο στάδιο, χαιρετίστηκε ως ήρωας, και φωτογραφήθηκε με την Αλίκη Ρούσβελτ, κόρη του Προέδρου των ΗΠΑ. Ομως αμέσως ανακαλύφθηκε ότι, ανάμεσα στο 9ο και 20ο μίλι, είχε κάνει την διαδρομή με …αυτοκίνητο. Αποκλείστηκε με τιμωρία, αλλά στη συνέχεια του δόθηκε χάρη και κέρδισε το Μαραθώνιο της Βοστόνης το επόμενο έτος. Αλλά φυσικά, πρώτος και καλύτερος ο Βόρειο-Αμερικανός Τόμας Χικς, που η νίκη του κόστισε σχεδόν τη ζωή του. Σύμφωνα με ορισμένες πηγές, το επάγγελμά του ήταν κλόουν, σύμφωνα με άλλες εργαζόταν σε ένα εργοστάσιο με ορείχαλκο.\nΓεννημένος στην Αγγλία αλλά με αμερικανική υπηκοότητα, είχε δίπλα του συνοδεία φίλων πυο ήτα, ανεβασμένοι σε ένα αυτοκίνητο. Οταν τον είδαν να κουράζεται του χορήγησαν χάπια με στρυχνίνη, ένα διεγερτικό, το ντόπινγκ της εποχής, όπου δεν υπήρχαν έλεγχοι. Μετά του έδωσαν ωμά αυγά. Στη συνέχεια, περισσότερη στρυχνίνη, με συνοδεία κονιάκ. Νερό από το ψυγείο του αυτοκινήτου και πάλι περισσότερη στρυχνίνη. Οταν έφτασε στον τερματισμό έπεσε σε κώμα.\nΌταν συνήλθε, είπε: «Είναι πιο δύσκολο να κερδίσεις έναν αγώνα δρόμου παρά να γίνεις πρόεδρος των Ηνωμένων Πολιτειών».\nΜετάλλια, εκτός από τον Χικς (ΗΠΑ- 3 ώρες 28:53) πήραν, ο Γάλλος Αλμπερτ Κόρι (3ώρες 34:52), και ο Αμερικανός Αρθουρ Νιούτον (3 ώρες 47:33), που ήταν πέμπτος το 1900 στο Παρίσι.\nΑυθεντικός Μαραθώνιος Αθήνας 2021: Ποιοι δρόμοι θα κλείσουν\nΛόγω του Αγώνα, η κυκλοφορία των αυτοκινήτων θα προσαρμοστεί αναλόγως.\nΑυθεντικός Μαραθώνιος Αθήνας 2021: Αναλυτικά οι κυκλοφοριακές ρυθμίσεις\nΑυθεντικός Μαραθώνιος Αθήνας 2021: Αλλαγές στα δρομολόγια σε μετρό και τραμ\nΟ Matthew McConaughey είναι έτοιμος για τραγούδι και χορό...


Νηστεία Αγίων Αποστόλων 2018 - Τι Πρέπει να Κάνουμε; - ΕΚΚΛΗΣΙΑ ONLINE\nΑρχική » Γράφει το ΕΚΚΛΗΣΙΑ ONLINE » Νηστεία Αγίων Αποστόλων 2018 – Τι Πρέπει να Κάνουμε;\nΥπάρχει ακόμα και περίπτωση (όταν το Πάσχα εορτάζεται μεταξύ 5 και 8 Μαΐου) να μην έχουμε καθόλου νηστεία.\nΗ νηστεία αυτή είναι σχετικώς εύκολη, διότι επιτρέπεται το ψάρι. Φυσικά πάντοτε εκτός Τετάρτης και Παρασκευής. Παρόλα αυτά δεν καταλύουμε κρέας, γαλακτερά και αυγά.\nΑν η εορτή των Αγίων Αποστόλων Πέτρου και Παύλου πέσει Τετάρτη ή Παρασκευή, καταλύουμε μόνο ψάρι.\nΗ νηστεία αυτή είναι αρχαιοπαράδοτος στην Εκκλησία μας. Θεσπίσθηκε για να προετοιμάζει τους Χριστιανούς για τη μεγάλη εορτή των Αποστόλων. Η Δεύτερη Κυριακή του Ματθαίου, τις περισσότερες φορές πέφτει μέσα στη νηστεία των Αγίων Αποστόλων. Φέτος πέφτει την ερχόμενη Κυριακή 10 Ιουνίου.\nΓι’ αυτό και το Ευαγγελικό απόσπασμα που θα ακούσουμε τότε (Β’ Κυριακή Ματθαίου, 10 Ιουνίου) είναι σχετικό με τους Αγίους Αποστόλους.\nΤι αναφέρει το Ευαγγέλιο;\nΣτους Αγίους Τόπους υπάρχει μία λίμνη με νερά καθαρά. Είναι μία από τις πιο όμορφες λίμνες της Γης. Το Ευαγγέλιο την ονομάζει «θάλασσαν τῆς Γαλιλαίας» (Κατά Ματθαίο 4,18). Επειδή είναι πολύ μεγάλη, οι Ιουδαίοι και οι Άραβες τη λένε θάλασσα. Σ᾿ αυτή λοιπόν τη θάλασσα, στη λίμνη της Τιβεριάδας (θάλασσα της Γαλιλαίας), πήγε ο Χριστός.\nΓια να διαλέξει τους μαθητές του, να διαλέξει τους ανθρώπους εκείνους, που θα συνέχιζαν το έργο του στον κόσμο.\nΔεν υπάρχει πιο δύσκολο έργο από το έργο του Χριστού. Εάν σάς έδειχνα ένα πλατάνι μεγάλο και σάς έλεγα, ότι το πλατάνι αυτό θα το ξεριζώσει ένα μικρό παιδάκι, δεν θα γελούσατε; Το πλατάνι, για να ξεριζωθεί, δεν φτάνουν ούτε εκατό άντρες. Μπουλντόζα και γερανό και φουρνέλο θέλει, για να το ξεριζώσεις. Έτσι ήταν το κακό στον κόσμο. Σαν πλατάνι ριζωμένο βαθιά μέσα στις καρδιές των ανθρώπων. Και έπρεπε να το ξεριζώσει ο Χριστός να ξεριζώσει την ειδωλολατρία και να φυτέψει τη νέα αληθινή πίστη.\nΑφιερωμένες ημέρες μετά την Πεντηκοστή στους Αποστόλους\nΠρώτος ο Μέγας Αθανάσιος αναφέρει νηστεία μιας εβδομάδος μετά την Πεντηκοστή.\nΤη γαρ εβδομάδι μετά την αγίαν πεντηκοστήν ο λαός νηστεύσας εξήλθε περί το κοιμητήριον εύξασθαι» (εγγράφει περί το 357).\nΜετά ουν το εορτάσαι υμάς την πεντηκοστήν εορτάσατε μίαν εβδομάδα και μετ’ εκείνην νηστεύσατε μίαν, δίκαιον γαρ και ευφρανθήναι επί τη εκ Θεού δωρεά και νηστεύσαι μετά την άνεσιν.\nΌπως φαίνεται από το χωρίο των Αποστολικών Διαταγών, η εν λόγω νηστεία σχετιζόταν με την χαρμόσυνη περίοδο από το Πάσχα μέχρι την Πεντηκοστή, μετά την οποία έπρεπε να επέλθει κάποιας μορφής αντίδραση, ώστε να μετριασθεί η χαρμόσυνη διάθεση.\nΕπειδή οι Απόστολοι είχαν αρχίσει το κήρυγμα μετά την Πεντηκοστή, οι ημέρες μετά από αυτήν ήταν αφιερωμένες σε αυτούς.\n«Οι δε ευθέως αφέντες τα δίκτυα ηκολούθησαν αυτώ» (Κατά Ματθαίο 4, 20)\nΤους γιορτάζουμε – Τι πρέπει να κάνουμε;\nΝα νηστέψουμε αυτές τις μέρες. Να προετοιμαστούμε, να εξομολογηθούμε, να πάμε να κοινωνήσουμε. Κι όταν χτυπήσουν οι καμπάνες στη γιορτή των Αγίων Αποστόλων Πέτρου και Παύλου, να πλησιάσουμε και εμείς και να τους εκφράσουμε την ευγνωμοσύνη μας.\nΧρησιμοποιήθηκαν αποσπάσματα από την απομαγνητοφωνημένη ομιλία του Μητροπολίτου Φλωρίνης π. Αυγουστίνου Καντιώτου, η οποία έγινε στον ιερό ναό της Κοιμήσεως της Θεοτόκου Φλωρίνης την 20-6-1971.\nΙούν 4, 2018 Φανούρης Ευστράτιος\n4 χρόνια πριν ΑΡΧΟΝΤΑΡΙΚΙ, Γράφει το ΕΚΚΛΗΣΙΑ ONLINEΕορτή Αποστόλων Πέτρου και Παύλου, Εορτή Τιμίου Προδρόμου, ευαγγελιο, Κατά Ματθαίο, Κυριακή Ματθαίου, Νηστεία, νηστεία αγίων αποστόλων, Πάσχα, Πεντηκοστή\nΟ Βελγίου Αθηναγόρας εξελέγη ως ένας από τους συντονιστές της 11ης Γενικής Συνελεύσεως της ΚΕΚΟικουμενικό Πατριαρχείο - Ειδήσεις\nΕυαγγέλιο Κυριακής και Απόστολος Κυριακής 27 Φεβρουαρίου 2022 – Γιορτή σήμερα Άγιος Εφραίμ Κατουνακιώτης\nΕΥΑΓΓΕΛΙΟ ΣΗΜΕΡΑ: Ευαγγέλιο και Απόστολος της Κυριακής 27 Φεβρουαρίου 2022. Κυριακή των Απόκρεω. Γιορτή σήμερα: Όσιος Προκόπιος και Άγιος Λέανδρος. Κατά Μάρκο - Εωθινό Ευαγγέλιο ΙΣΤ'(16) 9-20. Κατά Ματθαίο - Ευαγγέλιο ΚΕ'(25) 31-46. Επιστολή Αποστόλου Παύλου - Προς Κορίνθιους Α', Η'(8) 8 - Θ'(9) 2.


Συζητήσεις :: Θέμα: Πληροφορίες σχετικά με e-pass και σχετικά μηχανάκια (1/1)\nΠληροφορίες σχετικά με e-pass και σχετικά μηχανάκια\nΥπάρχει ένα κίνημα που μας ενθαρρύνει να μην πληρώνουμε τα διόδια. Οδηγίες και περισσότερες πληροφορίες στην σελίδα epitropesdiodiastop.blogspot.com/\nΘΕΜΑ: Πληροφορίες σχετικά με e-pass και σχετικά μηχανάκια\nΠληροφορίες σχετικά με e-pass και σχετικά μηχανάκια\t08 Φεβ 2021 14:04\t#1\nΜιας και δεν έχω σχετική εμπειρία με e-pass ή οποιοδήποτε άλλο αντίστοιχο (τώρα που ισχύουν για όλη την Ελλάδα) ήθελα πριν κάνω τη σχετική αίτηση για απόκτηση να ρωτήσω αν στην πράξη υπάρχουν αρνητικά ζητήματα σχετικά με τη χρήση τους και την όλη σύμβαση.\nΠληροφορίες σχετικά με e-pass και σχετικά μηχανάκια\t08 Φεβ 2021 17:01\t#2\nΕξαιρετικά βολικά. Δεν είχα ποτέ πρόβλημα.\nΟι ακόλουθοι χρήστες είπαν "Σε Ευχαριστώ": Isidoros\nΠληροφορίες σχετικά με e-pass και σχετικά μηχανάκια\t08 Φεβ 2021 19:19\t#3\nΕφόσον κάνεις χρήση των συγκεκριμένων αυτοκινητοδρόμων και ευκολία σου προσφέρει και μειωμένο κόστος μετακίνησης.


...Ε ί μ α σ τ ε και μεις Ε δ ώ .!: Ακροβατούν στην υπομονή μου\nΚουράστηκα πια. Κουράστηκα για όσα γίνονται για μένα, χωρίς εμένα.\nΜε ταπείνωσαν. Με πλήγωσαν. Μου στέρησαν το δικαίωμα της χαράς. Μου πετσόκοψαν το μισθό μου, ανέβασαν το κόστος της διαβίωσής μου και μου πρόσθεσαν χρόνια εργασίας, κάνοντας το δρόμο προς την Ιθάκη της σύνταξής μου δύσκολο και ίσως απρόσιτο.\nΜε έκαναν να ντρέπομαι τα παιδιά μου που θα τους παραδώσω λιγότερη Ελλάδα απ’ αυτή που εγώ παρέλαβα από τον πατέρα μου.\nΌλα αυτά με δυσκόλεψαν. Με κούρασαν. Με νευρίασαν. Και αυτοί συνεχίζουν το χαβά τους. Προσπαθούν να με πείσουν, χρησιμοποιώντας MEGAλα μέσα, ότι είναι οι σωτήρες μου που αγωνίζονται για το καλό μου και γι’ αυτό πρέπει να τους εμπιστευτώ ξανά.\nΜα είναι τόσο ανόητοι; Δεν αντιλαμβάνονται την πραγματικότητα; Δεν νιώθουν την συσσωρευμένη οργή μου; Δεν καταλαβαίνουν ότι ακροβατούν στην υπομονή μου; Όχι;; Δεν πειράζει θα τους κάνω εγώ να το καταλάβουν. Θα τους κάνω να το νιώσουν καλά. Το υπόσχομαι.


Θεσσαλονίκη: Τους έδωσαν λάθος νεκρό! «Δεν μπόρεσα να θάψω τον πατέρα μου όπως του άξιζε» (ΒΙΝΤΕΟ) - TheCaller\nΘεσσαλονίκη: Τους έδωσαν λάθος νεκρό! «Δεν μπόρεσα να θάψω τον πατέρα μου όπως του άξιζε» (ΒΙΝΤΕΟ)\nΜια αλληλουχία λαθών έστειλε λάθος νεκρούς σε δύο οικογένειες, με τη μία μάλιστα πάνω στη σύγχυση να μην καταλαβαίνει το παραμικρό και να κηδεύει έναν άγνωστό της άνθρωπο.\nΜετά την οδύνη για τον θάνατο του 83χρονου πατέρα του, ένα δεύτερο σοκ που ο ίδιος όπως είπε στην κάμερα του Live News δεν πρόκειται να ξεχάσει ποτέ.\nΟι 2 νεκροί άφησαν την τελευταία τους πνοή στο νοσοκομείο Άγιος Παύλος με διαφορά δύο ημερών. Στις 8 Μαρτίου υπέκυψε ο 77χρονος και δυο μέρες μετά ο 83χρονος πατέρας του ανθρώπου.\nΣτην πραγματικότητα οι υπάλληλοι του γραφείου είχαν μπροστά τους τη σορό του 77χρονου. Ο 83χρονος είχε ήδη οδηγηθεί στην τελευταία του κατοικία, από τα μέλη μιας άλλης οικογένειας. Το δεύτερο γραφείο κηδειών που εμπλέκεται, εκείνο που μετέφερε τη σορό του 83χρονου αποποιείται κάθε ευθύνη. Στο νεκροτομείο του νοσοκομείου, ο γιος του 83χρονου διαπίστωσε με τα μάτια του, το διπλό λάθος που είχε γίνει.\nΟ Θεόδωρος Κογιανάκης, ο γιος του 83χρονου μίλησε στο LIVE NEWS και τον Νίκο Ευαγγελάτο για την τραγική ιστορία που βίωσε. «Μόλις με πήραν από το γραφείο τελετών το δικό μας. Υποψιάστηκα αλλά δεν πήγε το μυαλό μου τώρα ότι τον είχαν θάψει τον πατέρα μου με άλλο όνομα… Μου άνοιξαν να δω, βλέπω τον άλλο τον νεκρό. Στην ουσία ήταν δύο άτομα μέσα, ένας πατέρας μου και ο άλλος ο θανών, ο οποίος είχε βραχιολάκι στο χέρι που έγραφε το όνομά του, δεν έγραφε το όνομα του πατέρα μου να πω ότι μπερδεύτηκαν. Υπήρχε και στον πατέρα μου βραχιολάκι, όπως ισχυρίστηκε το γραφείο τελετών».\n«Κι εγώ αναρωτιέμαι πώς έχει γίνει αυτό το πράγμα. Αλλά ακόμα και το ταμπελάκι έγραφε 10 του μηνός. 8 και 8 ώρα θανάτου. Ο άλλος είχε πεθάνει στις 8 του μηνός.», συμπλήρωσε.


Προβλέψεις από την Νορβηγία μέχρι την Ιταλία | Betoven Gr\nΠροβλέψεις από την Νορβηγία μέχρι την Ιταλία\n1-1-1 η Νορβηγία εντός , 1-2-0 η (πρώτη στον όμιλο) Κροατία εκτός. Δύσκολο ματς , η Νορβηγία θα θέλει να πάρει εκδίκηση για την 5άρα που έφαγε στην Κροατία αλλά μόνο εύκολο δεν θα είναι το έργο της , μιας και η Κροατία ξέρει να αμύνεται (έχει δεχθεί 1 γκολ σε 3 εκτός έδρας ματς) . Περιμένω πολύ κλειστό παιχνίδι , χωρίς να υπάρξει νικητής.\n19:00 Norway - Croatia : draw (3.20)\nΗ Βουλγαρία έχει σκοράρει παντού (μέσα σε Αζερμπαϊτζάν , Κροατία και Μάλτα). Η Ιταλία εντός έχει δεχθεί γκολ κι από το Αζερμπαϊτζάν κι από την Κροατία (την Μάλτα την κέρδισε με το φτωχό 1-0). Το γκολ γκολ καθώς και το όβερ συμφέρουν , είναι παρόμοια πρόβλεψη με το χτεσινό ματς της Ουκρανίας που το πιάσαμε εύκολα το όβερ !\n21:45 Italy - Bulgaria : over 2,5 (2.20)\nΑναρτήθηκε από Bet Oven στις 4:25:00 π.μ.


Στο έλεος της ΦΟΝΙΚΗΣ ΓΡΙΠΗΣ η Ελλάδα ! Στοιχεία ΣΟΚ ! - Το Γαϊδούρι - Ειδήσεις Με Γαιδουρινή Ματιά !\nΣτο έλεος της ΦΟΝΙΚΗΣ ΓΡΙΠΗΣ η Ελλάδα ! Στοιχεία ΣΟΚ !\nΠρόκειται για 38 άνδρες και 26 γυναίκες, με εύρος ηλικιών από 4 έως 98 έτη. Από τους 64 ασθενείς που απεβίωσαν, ήταν εμβολιασμένοι για τη γρίπη οι 13 (20,3%).\nΣημειώνεται ότι τα 61 (95,3%) κρούσματα ανήκαν σε κλινική ομάδα υψηλού κινδύνου για την οποία συστήνεται εμβολιασμός για την εποχική γρίπη – και εξ’ αυτών εμβολιασμένοι ήταν οι 12 (19,7%).\nΣτο έλεος της ΦΟΝΙΚΗΣ ΓΡΙΠΗΣ η Ελλάδα ! Στοιχεία ΣΟΚ ! Reviewed by Το Γαϊδουρι on Παρασκευή, Φεβρουαρίου 17, 2017 Rating: 5


Ημερολογιο Αποδημιας: Θανατηφόρα δυστυχήματα και λουλούδια\nPosted by Anastasios at 06:22\nο άνθρωπος τελικά, πάντα προσπαθεί να ανακαλύπτει έναν όμορφο τρόπο να ισορροπήσει την απώλεια\nΣτην Πατρίδα μας κτίζεται προσκυνητάρι στο σημείο του δρόμου που έγινε το... κακό!\nΕίναι πολύ ενδιαφέρουσα η συνήθεια αυτή να αφήνουν λουλούδια στο σημείο που σκοτώθηκε κάποιος (όχι απαραίτητα από αυτοκινητιστικό ατύχημα). Δεν ξέρω αν ξεκίνησε από τότε που πέθανε η Diana ή αν προϋπήρχε...\nΕκείνο που είναι πάντως ενδιαφέρον είναι πως ένας θάνατος που συνέβη, με οποιοδήποτε τρόπο, "στη μέση του δρόμου", είναι "δημόσιος" θάνατος. Άρα μας αφορά όλους. Σε αντίθεση με εκείνον που συμβαίνει πίσω από κλειστές πόρτες.\nΣτην περίπτωση αυτή, λοιπόν, του δημοσίου δηλαδή θανάτου, κυριαρχεί έντονος συναισθηματισμός (και ιδιαίτερα από αγνώστους ανθρώπους), καθώς επίσης και μια άλλη λογική. Αυτή που μας θέλει όλους να σχετιζόμαστε και να προσεγγίζουμε τον... άλλον, τον συνάνθρωπο, τον πλησίον, που μπορεί μέχρι πριν λίγο να ήταν άγνωστος και ξαφνικά γίνεται μέρος της ζωής, των συναισθημάτων, της θλίψης και ίσως και της ενοχής μας...


ΔΙΑΨΕΥΔΕΙ Η ΡΩΣΙΑ: "Προς το παρόν δεν ξεκόβουμε με την ΕΕ" - NEMESIS HD\nΕΙΔΗΣΕΙΣ ΕΥΡΩΠΗ ΡΩΣΙΑ\nΔΙΑΨΕΥΔΕΙ Η ΡΩΣΙΑ: “Προς το παρόν δεν ξεκόβουμε με την ΕΕ”\n2021-02-12 2021-02-13 NEMESIS HD\nΟ εκπρόσωπος του Προέδρου Βλαντίμιρ Πούτιν αρνήθηκε τις αναφορές των ΜΜΕ ότι η Ρωσία θα διακόψει άμεσα τους διπλωματικούς δεσμούς με τις Βρυξέλλες, λέγοντας ότι η κυβέρνηση θα εξετάσει ακραία μέτρα μόνο ως απάντηση σε εχθρικές ενέργειες.\nΤην Παρασκευή, ο Ντμίτρι Πεσκόφ δήλωσε σε δημοσιογράφους ότι τα σχόλια του υπουργού Εξωτερικών Σεργκέι Λαβρόφ είχαν παραφραστεί από ρωσόφωνα μέσα ενημέρωσης. Ο Ρώσος διπλωμάτης ρωτήθηκε αν η Μόσχα κατευθύνεται σε διακοπή σχέσεων με την ΕΕ και απάντησε “ξεκινάμε από το ότι είμαστε έτοιμοι”.\nΩστόσο, ο Πεσκόφ υποστήριξε ότι οι επικεφαλίδες που προέκυψαν παραβλέπουν το γεγονός ότι ο Λάβροφ είπε πως μια τέτοια κίνηση θα εξεταζόταν μόνο ως απάντηση σε επιζήμιες οικονομικές κυρώσεις. “Αυτός ο εντυπωσιακός τίτλος παρουσιάζεται χπαραφρασμένος και αυτό είναι ένα μεγάλο λάθος από τα μέσα ενημέρωσης. Αλλάζει το νόημα.” δήλωσε ο εκπρόσωπος του Ρώσου Προέδρου.\nΟ Λάβροφ πρόσθεσε: “Συλλογικά, (η ΕΕ) εξακολουθεί να είναι ο μεγαλύτερος εμπορικός και επενδυτικός μας εταίρος. Πολλές εταιρείες δραστηριοποιούνται εδώ. Υπάρχουν εκατοντάδες, χιλιάδες κοινοπραξίες. Εάν οι δουλειές είναι αμοιβαία επωφελείς, θα συνεχίσουμε.”\nΩστόσο, προειδοποίησε ότι η Ρωσία πρέπει να αγωνιστεί για αυτάρκεια, στην περίπτωση που “δούμε ξανά, όπως έχουμε δει πολλές φορές στο παρελθόν, ότι επιβάλλονται κυρώσεις σε τομείς που δημιουργούν κινδύνους για την οικονομία μας”.\n“Δεν θέλουμε να απομονωθούμε από τον κόσμο, αλλά πρέπει να είμαστε προετοιμασμένοι για αυτό. Αν θέλεις ειρήνη, ετοιμάσου για πόλεμο”, πρόσθεσε.\nΟ επικεφαλής εξωτερικής πολιτικής της ΕΕ, Ζοζέπ Μπορέλ, δήλωσε στο Ευρωπαϊκό Κοινοβούλιο την Τρίτη ότι θα υποβάλει “συγκεκριμένες προτάσεις” για κυρώσεις κατά της Ρωσίας.\nΕΕ, ΕΥΡΩΠΑΙΚΗ ΕΝΩΣΗ, ΛΑΒΡΟΦ, ΡΩΣΙΑ\nΡωσικές δυνάμεις ψάχνουν για λείψανα Ισραηλινών στρατιωτών κοντά στη Δαμασκό


Μέτρα προφύλαξης περιπτεριούχων απο τις διαρρήξεις | Eviaportal.gr - Ελλάδα\nΜέτρα προφύλαξης περιπτεριούχων απο τις διαρρήξεις\n23/4/2010 - Τελευταία ενημέρωση στις 23/4/2010 12:28:58 μμ\n"Οι περιπτεριούχοι καπνοπώλες Ελλάδας δεν ανέχονται να τους εξαπατούν οι κάθε είδους απατεώνες" αναφέρει σχετικό δελτίο τύπου της Ομοσπονδίας τους, ενώ επισημαίνει μέτρα προφύλαξης απο διαρρήκτες.\nΜετά της 2 διαρρήξεις που έγιναν στο Βόλο και Τρίκαλα ενημερώνουμε τους Συναδέλφους μας να πάρουν ορισμένα μέτρα προφύλαξης.\nΈνα από τα μεγαλύτερα προβλήματα που μαστίζουν τον κλάδο μας είναι οι συνεχείς διαρρήξεις και αυτό γίνεται διότι ολοένα και μεγαλύτερες ευπαθείς κοινωνικές ομάδες βρίσκονται στο στάδιο της απόγνωσης. Πώς όμως θα προστατευτούμε αλλά και θα θωρακίσουμε τον κλάδο μας αν δεν έχουμε τα απαραίτητα ρολά ασφαλείας; Πόσες φορές δεν έχουμε γίνει θύματα των επίδοξων κλεφτών; Για αυτό χρειάζεται αφενός μεν να τα ασφαλίσουμε και αφετέρου δε να έχουμε έντονο φωτισμό στην επιχείρηση μας. Στις δε επιχειρήσεις που λειτουργούν τις νυχτερινές ώρες χρειάζεται και παρουσία δεύτερου ανθρώπου. Όλοι εμείς πριν λίγα χρόνια αγαπητοί φίλοι και φίλες βρισκόμασταν στην παραγωγική διαδικασία και λόγω της μεγάλης αποβιομηχάνισης που υπέστη η χώρα μας εξαναγκαστήκαμε να οδηγηθούμε για λόγους επιβίωσης στον κλάδο των περιπτερούχων. Ένα μεγάλο κομμάτι αυτής της κοινωνίας είναι οι συνάδελφοι μας ενοικιαστές περιπτέρων, ιδιοκτήτες ανάπηροι, εταιρείες -συνεργάτες, εργαζόμενοι στις καπνοβιομηχανίες, πρατηριούχοι κ.α., ένας κλάδος με ένα σύνολο 300,000 οικογενειών. Αυτό το κύτταρο αυτής της κοινωνίας αυτών των ανθρώπων χρειάζεται η πολιτεία και να τους σεβαστεί και φυσικά να τους στηρίξει, διότι στηρίζουν σε πολύ μεγάλο βαθμό την εθνική μας οικονομία. Η Ένωση Επαγγελματιών Περιπτερούχων Καπνοπωλών Ν. Μαγνησίας αλλά και η Ομοσπονδία Περιπτερούχων Καπνοπωλών Ελλάδος όλα αυτά τα χρόνια συνεχίζει να ενημερώνει και να προτρέπει όλους τους συναδέλφους να μην αγοράζουν εμπορεύματά (τσιγάρα, καπνά, κάρτες κινητής τηλεφωνίας κ.λ.π. ) πλην τον τοπικών αντιπροσώπων που τους παρέχουν με αντίστοιχα παραστατικά, προκειμένου να σταματήσει η συνεχής αυτή αιμορραγία που ταλανίζει τον κλάδο μας. Απαξιώνοντας τα κλεμμένα ή «πλαστά» προϊόντα, οδηγούμε τους επίδοξους ληστές σε οριστικό αφανισμό.\nΑγαπητοί συνάδελφοι, προστατέψτε την επιχείρησή σας αλλά και τα συμφέροντά σας από τους συνεχείς κινδύνους που ελλοχεύουν στον κλάδο μας όπως: πλαστά χαρτονομίσματα, πλαστές κάρτες, λαθραία και κλεμμένα τσιγάρα κ.λ.π. Θωρακίστε την επιχείρησή σας με έντονο φωτισμό τις νυχτερινές ώρες, ασφαλίστε τις επιχειρήσεις σας, εάν έχετε την οικονομική δυνατότητα χρησιμοποιήστε κάμερες ασφάλειας, προκειμένου να ασφαλίσετε ακόμη περισσότερο την περιουσία σας.\nΟ κλάδος των περιπτερούχων καπνοπωλών δεν μπορεί και δεν πρέπει να έχει ημερομηνία λήξεως. Δεν επιτρέπεται η γωνιά του μικρομάγαζου να γίνει άσυλο και εύκολη λεία των διαρρηκτών. Τέλος ευχαριστούμε τα τοπικά Μ.Μ.Ε. και τους περιφερικούς τηλεοπτικούς σταθμούς για την αμέριστη βοήθεια καθώς επίσης και της Αστυνομικές Διευθύνσεις της κάθε περιφέρειας για την άμεση κινητοποίηση τους και την ουσιαστική συμβολή που προσφέρουν στο Κλάδο μας.


Ο εχθρός της κυτταρίτιδας! | Αγάπη και Υγεία\n« Tα πέντε ισχυρότερα αντιφλεγμονώδη βότανα!\nΕΠΙΦΥΣΗ Ή ΚΩΝΑΡΙΟ (pineal gland)- Η ΜΕΓΑΛΥΤΕΡΗ ΣΥΓΚΑΛΥΨΗ ΣΤΗΝ ΑΝΘΡΩΠΙΝΗ ΙΣΤΟΡΙΑ! »\nαπό elisabet1956 στο Απρίλιος 6, 2014\nΈνα από τα πιο συνηθισμένα προβλήματα εμφάνισης για τις γυναίκες είναι η κυτταρίτιδα.\nΑυτό πολλές το ξέρετε από πρώτο… χέρι!\nΗ κυτταρίτιδα λοιπόν αποτελεί δεσμευμένο στους ιστούς λίπος μαζί με νερό και τοξίνες. Τα καλά νέα είναι ότι, ακολουθώντας πιστά ένα πρόγραμμα αποτοξίνωσης, το πρόβλημα περιορίζεται κατά πολύ ή και εξαφανίζεται.\nΚαταρχήν, θα πρέπει να αποφεύγετε τα στενά ρούχα, το ζεστό μπάνιο, το αλκοόλ, τον καφέ, τα τσιγάρα ή τις απότομες αυξομειώσεις του βάρους και να φροντίσετε η διατροφή σας να είναι πλούσια σε φρέσκα λαχανικά και φρούτα.\nΑπαραίτητο είναι να πίνετε καθημερινώς τουλάχιστον 8 ποτήρια νερό και να γυμνάζεστε τακτικά (το περπάτημα είναι ιδανικό).\n– Με το λεμφικό μασάζ, τις εντριβές με τα (αραιωμένα σε αμυγδαλέλαιο) αιθέρια έλαια λεβάντας επιτυγχάνονται σπουδαία αποτελέσματα.\n– Θαυμάσιες υπηρεσίες προσφέρουν το τσάι του μαραθόσπορου (μέχρι και 3 κούπες ημερησίως) και\n– ο χυμός που θα φτιάχνετε κάθε πρωί ρίχνοντας στον αποχυμωτή 1 παντζάρι, 1 μήλο, 4 καρότα και λίγο φρέσκο τζίντζερ.\n– Η κανέλα επίσης κάνει θαύματα, καθώς έχει θερμαντικές ιδιότητες και βοηθά στην καταπολέμηση του τοπικού πάχους. Καλό θα ήταν, λοιπόν, να δοκιμάζατε αυτό το δραστικό λαδάκι:\nΤο λαδάκι αυτό διεγείρει την κυκλοφορία του αίματος και επιταχύνει τη διαδικασία λιποδιάλυσης.\nRead more: http://www.proionta-tis-fisis.info/o-ehthros-tis-kittaritidas.html#ixzz2y7V5cpDU\nΕτικέτες: αποτοξίνωση, κυτταρίτιδα, κυκλοφορικο


Ο Μαραθώνιος του Λονδίνου «τρέχει» για το καλό όλων των δρομέων - Runner Magazine\nΟ Μαραθώνιος του Λονδίνου «τρέχει» για το καλό όλων των δρομέων\nΈρχεται το Reunion 10K ως μέρος της έρευνας για την ασφαλή επιστροφή των εκδηλώσεων\nΤο Hatfield Park θα φιλοξενήσει το Reunion 10K. Υπάρχει κάποιος που δεν θα ήθελε να τρέξει εδώ;\nΗ διοργάνωση του Μαραθώνιου του Λονδίνου (London Marathon Events) θα πραγματοποιήσει στις 24-25 Απριλίου τον αγώνα 10χλμ. Reunion 10K σαν μέρος των πιλοτικών εκδηλώσεων που συμμετέχουν στο εθνικό Πρόγραμμα Έρευνας Εκδηλώσεων.\nTo νέο αθλητικό γεγονός θα διεξαχθεί στο Hatfield Park στο Hertfordshire βόρεια του Λονδίνου, και αποτελείται από τρεις ξεχωριστούς αγώνες 10χλμ. που θα γίνουν το τελευταίο Σαββατοκύριακο του Απριλίου. Ο σχεδιασμός του event έχει γίνει με τη συνεργασία του Τμήματος Ψηφιακών, Μέσων, Πολιτισμού και Αθλητισμού (DCMS) και άλλους φορείς της δημόσιας υγείας και οργανώσεις αγώνων μαζικής συμμετοχής, ώστε να παρέχει ειδικά δεδομένα για το πώς οι συμμετέχοντες σε μαζικούς αγώνες μπορούν να επιστρέψουν σε αυτούς με ασφάλεια.\nΤα επιστημονικά δεδομένα θα συγκεντρωθούν από τους συμμετέχοντες, τους θεατές, τους εθελοντές και από όσους βοηθήσουν για την πραγματοποίηση των αγώνων Reunion 10K, οι οποίοι είναι απαραίτητο να έχουν κάνει τεστ τόσο πριν, όσο και μετά το event. Θα πρέπει να δηλώσουν, ακόμα, αν έχουν εμβολιαστεί, αλλά κάτι τέτοιο δεν είναι υποχρεωτικό για να συμμετέχουν.\nΗ διοργάνωση του Reunion 10K σκοπεύει να συγκεντρώσει 3.000 συμμετέχοντες και πάνω από 3.000 θεατές(!) σε κάθε μία από τις τρεις ξεχωριστές κούρσες, με κάθε γκρουπ να διαφοροποιείται ελαφρώς, ώστε να έχουν πιο αξιόπιστα και εξειδικευμένα δεδομένα.\n«Το Πρόγραμμα Έρευνας των Εκδηλώσεων είναι ένα πολύ σημαντικό βήμα μπροστά για την ασφαλή επιστροφή στους αγώνες» αναφέρει ο Hugh Brasher, Διευθυντής του London Marathon Events, δηλώνοντας ότι θα κάνουν ότι είναι δυνατό για να βοηθήσουν την κυβέρνηση σε αυτό το σκοπό. Τέλος, ευχαριστεί όλους όσοι έχουν υποστηρίξει τη διεξαγωγή του Reunion 10K στο Hatfield Park.\nΟι εγγραφές ξεκινούν την Πέμπτη 8 Απριλίου, και ίσως είναι από τις φορές εκείνες που ζηλεύουμε τους κατοίκους της Αγγλίας.


ΠΡΑΞΗ 1η / 28-05-2020 Ημερήσια Διάταξη Θεμάτων | Τοπικά Συμβούλια Μνημείων\nΒρίσκεστε εδώ: Ημερήσιες Διατάξεις > Η.Δ. | Τ.Σ.Μ. Ανατολικής Μακεδονίας & Θράκης > ΠΡΑΞΗ 1η / 28-05-2020 Ημερήσια Διάταξη Θεμάτων\nΠΡΑΞΗ 1η / 28-05-2020\nΑνακαίνιση και αποκατάσταση κτίσματος και περιβάλλοντος χώρου στην Παλαιόπολη Σαμοθράκης.\nΓνωμοδότηση 1) για τις αυθαίρετες κατασκευές κτίσματος προκειμένου να ρυθμιστούν με τον Ν.4495/2017, 2) για την μετατροπή της χρήσης σε χώρο συνάθροισης κοινού (καφέ-πιτσαρία στο ισόγειο και παιδότοπο στον όροφο) και 3) για την τροποποίηση των όψεων σε διώροφο πλακοσκεπές κτίσμα με υπόγειο στην οδό Σωκράτους 23, Ο.Τ.201, Κομοτηνή, έμπροσθεν της ανατολικής εξωτερικής πλευράς του βυζαντινού Κάστρου Κομοτηνής.\nΈγκριση ή μη διατήρησης ορατού ή σε προσωρινή κατάχωση τμήματος της βυζαντινής οχύρωσης Κομοτηνής που αποκαλύφθηκε στην οδό Θεμ. Σοφούλη στην Κομοτηνή.\nΔιενέργεια δοκιμαστικών τομών για εγκατάσταση φωτοβολταϊκού σταθμού ισχύος 500 KW στο αγροτεμάχιο με αρ. 525Α, αγροκτήματος Πολυσίτου.\nΧορήγηση ή μη άδειας για την εγκατάσταση στεγάστρου και συρματοπερίφραξης σε γήπεδο αριθ. 121-122-124 στην εκτός σχεδίου περιοχή Κηπιών ΠΕ Καβάλας, από την εταιρεία ΑΚΡΟΛΙΘΟΣ ΑΒΕΕ.\nΥποβολή αιτήματος του κ. Τραχαλιού Παναγιώτη για τη χορήγηση ή μη εγκατάστασης φωτοβολταϊκού σταθμού ισχύος <500kW, στα αγροτεμάχια αρ. 718 και 762, αγροκτήματος Ποδοχωρίου, του Δήμου Παγγαίου, της Π.Ε. Καβάλας.\nΥποβολή αίτησης με συνημμένη μελέτη για ανέγερση οικοδομών μιας μονώροφης με στέγη και μιας διώροφης με στέγη-πισίνες και περίφραξη στο αριθ. 415 αγροτεμάχιο σε εκτός σχεδίου περιοχή Λιμένα Ν. Θάσου και εντός του κηρυγμένου χώρου της αρχαίας πόλης Θάσου φερόμενης ιδιοκτησίας NEVENKO KRUNIC.\nΥποβολή αίτησης με συνημμένη μελέτη για Έγκριση ή μη εργασιών προσθήκης κατ’ επέκταση και καθ’ ύψος σε υφιστάμενο ισόγειο κτίριο με χρήση ελαιοτριβείου στο γεωτεμάχιο με στοιχεία εκτάσεως 16.872,34 τ.μ. το οποίο βρίσκεται εκτός σχεδίου οικισμού Λιμένα, και εντός των ορίων του χαρακτηρισμένου από το ΥΠ.ΠΟ.Α. «αρχαιολογικού χώρου» της αρχαίας πόλης της Θάσου Ν. Καβάλας, φερόμενης ιδιοκτησίας «Ν. & Σ. ΣΩΤΗΡΕΛΗΣ Ο.Ε.».\nΈγκριση ή μη για ανέγερση συγκροτήματος τεσσάρων κατοικιών στο αριθ. 634Α αγροτεμάχιο στην εκτός σχεδίου περιοχή Αλυκής Θάσου στο όνομα ΣΑΚΟΥΛΗ ΗΛΙΑ.\nΕπανυποβολή αιτήματος για χορήγηση ή μη άδειας εγκατάστασης μικρού βιομηχανικού κτιρίου παραγωγής ηλεκτρικής ενέργειας από Ανανεώσιμες Πηγές Ενέργειας (βιοκαύσιμα) στο αγροτεμάχιο με αριθμό 2448, εμβαδού 9062.00 τ.μ., αγροκτήματος Γαληψού, Δήμου Παγγαίου, Π.Ε. Καβάλας, κατόπιν αίτησης του Παναγιώτη ΜΑΡΙΤΑ.\nΧορήγηση άδειας έρευνας λατομείου μαρμάρων σε δημόσια έκταση.\nΈγκριση ή μη του αιτήματος της εταιρείας MARBLE SACHANAS Α.Ε. για γνωμοδότηση στο πλαίσιο υπαγωγής σε Π.Π.Δ. έρευνας λατομείου μαρμάρου έκτασης 46,2799 στρ. στη θέση «Δαμασκηνιά», Τ.Κ. Πύργων, Δήμου Προσοτσάνης, Π.Ε. Δράμας.\nΈγκριση ή μη της Μ.Π.Ε. της εταιρείας ΑΦΟΙ ΔΕΡΜΙΤΖΑΚΗ Α.Β.Ε.Ε. εκμετάλλευσης λατομείου μαρμάρου έκτασης 50.675,17 τ.μ. στη θέση «Τρεις Οξυές», Τ.Κ. Πύργων, Δήμου Προσοτσάνης, Π.Ε. Δράμας.\nΈγκριση ή μη της Μ.Π.Ε. της εταιρείας ΑΦΟΙ ΔΕΡΜΙΤΖΑΚΗ Α.Β.Ε.Ε. για έγκριση περιβαλλοντικών όρων εκμετάλλευσης λατομείου μαρμάρου έκτασης 20.877,85 τ.μ. στη θέση «Τρεις Οξυές», Τ.Κ. Πύργων, Δήμου Προσοτσάνης, Π.Ε. Δράμας.\nΈγκριση ή μη της Μ.Π.Ε. της εταιρείας ΑΦΟΙ ΔΕΡΜΙΤΖΑΚΗ Α.Β.Ε.Ε. για έγκριση περιβαλλοντικών όρων εκμετάλλευσης λατομείου μαρμάρου έκτασης 7.857 τ.μ. στη θέση «Τρεις Οξυές», Τ.Κ. Πύργων, Δήμου Προσοτσάνης, Π.Ε. Δράμας.\nΑίτημα της εταιρείας ΣΟΛΑΚΗΣ ΑΝΤΩΝΙΟΣ Α.Ε. για γνωμοδότηση στο πλαίσιο έγκρισης εκμετάλλευσης λατομείου μαρμάρου έκτασης 35,35394 στρ. στη θέση «Μπουρόρεμα», Τ.Κ. Πύργων, Δήμου Προσοτσάνης, Π.Ε. Δράμας.\nΈγκριση ή μη κατεδάφισης επικινδύνως ετοιμόρροπης διατηρητέας (Γ κατηγορίας) από το ΥΠΕΣ (Τομέας Μακεδονίας-Θράκης) κατοικίας, επί της οδού Μάρκου Μπότσαρη 15, εντός των ορίων του χαρακτηρισμένου από το ΥΠ.ΠΟ.Α. «ιστορικού τόπου» της παλιάς πόλης της Ξάνθης, φερόμενης ιδιοκτησίας κας Ξανθοπούλου Ελένης.\nΕπισκευή και συντήρηση στο χαρακτηρισμένο από το ΥΠ.ΠΟ.Α. κτίριο επί της οδού Ορφέως 6, στον «ιστορικό τόπο» της παλιάς πόλης της Ξάνθης, φερόμενης ιδιοκτησίας Μ. Σεμίζη, Θ. Τσολακάκη.\nΓνωμοδότηση επί των αυθαιρέτων κατασκευών και παραβάσεων στις διατάξεις του Ν. 4495/2017 σε ακίνητο επί της οδού Σπάρτης 3, στο Σαμακώβ Ξάνθης, φερόμενης ιδιοκτησίας Μικεδάκη Γεωργίου.\nΑ) Έγκριση ή μη υπαγωγής στις διατάξεις του Ν. 4495/2017 «Έλεγχος και προστασία του Δομημένου Περιβάλλοντος και άλλες διατάξεις» (ΦΕΚ 167/Α/03-11-2017) του κτιρίου επί της οδού Βασιλέως Κωνσταντίνου 35 και Κονίτσης 11, εντός των ορίων του χαρακτηρισμένου από το ΥΠ.ΠΟ.Α. «ιστορικού τόπου» της παλιάς πόλης της Ξάνθης φερόμενης ιδιοκτησίας Σαραλέκου Μιχαήλ, Σαραλέκου Μαρίας, Στογιαννίδη Ιωάννη, Στογιαννίδη Δημητρίου και Στογιαννίδη Αναστασίας.\nΒ) Έγκριση ή μη μελέτης αναμόρφωσης όψεων και επισκευής του κτιρίου επί της οδού Βασιλέως Κωνσταντίνου 35 και Κονίτσης 11, εντός των ορίων του χαρακτηρισμένου από το ΥΠ.ΠΟ.Α. «ιστορικού τόπου» της παλιάς πόλης της Ξάνθης, φερόμενης ιδιοκτησίας Σαραλέκου Μιχαήλ, Σαραλέκου Μαρίας, Στογιαννίδη Ιωάννη, Στογιαννίδη Δημητρίου και Στογιαννίδη Αναστασίας.\nΓνωμοδότηση επί των αυθαιρέτων κατασκευών και παραβάσεων στις διατάξεις του Ν. 4495/2017 σε ακίνητο επί της οδού Βάσσου 3 (κατοικία 3Β ορόφου προσφυγικής οικοδομής), εντός του «ιστορικού τόπου» συνοικισμού «Πεντακόσια», στην Καβάλα, φερόμενης ιδιοκτησίας Εμινίδου Ευθυμίας.\nΑ) Έγκριση ή μη υπαγωγής στις διατάξεις του Ν. 4495/2017 «Έλεγχος και προστασία του Δομημένου Περιβάλλοντος και άλλες διατάξεις» (ΦΕΚ 167/Α/03-11-2017) τριώροφου κτιρίου επί της οδού Ναυαρίνου 8, εντός των ορίων του χαρακτηρισμένου από το ΥΠ.ΠΟ.Α. «ιστορικού τόπου» της Παναγίας Καβάλας, φερόμενης ιδιοκτησίας της εταιρείας «ELEMENT PROPERTIES IKE».\nΒ) Έγκριση ή μη μελέτης αναμόρφωσης όψεων και επισκευής τριώροφου κτιρίου επί της οδού Ναυαρίνου 8, εντός των ορίων του χαρακτηρισμένου από το ΥΠ.ΠΟ.Α. «ιστορικού τόπου» της Παναγίας Καβάλας, φερόμενης ιδιοκτησίας της εταιρείας «ELEMENT PROPERTIES IKE».\nΠροηγούμενο άρθρο: ΠΡΑΞΗ 5η / 18-09-2019 Ημερήσια Διάταξη Θεμάτων\nΕπόμενο άρθρο: ΠΡΑΞΗ 2η / 10-06-2020 Ημερήσια Διάταξη Θεμάτων


Πάτρα: Επίθεση σε δημοσιογράφο του MEGA από ομάδα αγνώστων | The Locals\nΠάτρα: Επίθεση σε δημοσιογράφο του MEGA από ομάδα αγνώστων\nΣτο πλαίσιο του ρεπορτάζ και καλύπτοντας τις εκδηλώσεις που πραγματοποιήθηκαν σήμερα, ανήμερα της 28ης Οκτωβρίου, στην Πάτρα, ο δημοσιογράφος του MEGA Απόστολος Βουλδής έπεσε θύμα επίθεσης από ομάδα αγνώστων.\nΌπως ανέφερε ο ίδιος μιλώντας στην εκπομπή LIVE NEWS και τον Νίκο Ευαγγελάτο, δέχθηκε επίθεση μαζί με τον οπερατέρ του καναλιού από ομάδα κουκουλοφόρων που επιχείρησαν να αρπάξουν την κάμερα.\nΟι δύο άνδρες προσπάθησαν να αντισταθούν, να κρατήσουν την κάμερα. Ένας νεαρός που κρατούσε πέτρες στα χέρια χτύπησε στο πρόσωπο τον οπερατέρ του MEGA και, όταν ο Απόστολος Βουλδής προσπάθησε να τους απομακρύνει, δέχθηκε επίθεση με το κοντάρι σημαίας στο πίσω μέρος του κεφαλιού.\nΕυτυχώς αμφότεροι χαίρουν άκρας υγείας.


Βιβή Αγγελάκη Πριν από 5 μήνες\nΣιχαίνεσαι την αίσθηση του αντηλιακού που κολλάει στην επιδερμίδα σε συνδυασμό με τον ιδρωτά και την υπερβολική ζέστη, τα λευκά σημάδια στα ρούχα, το να φοράς κάθε λογής κρέμες. Από την άλλη, τα μπάνια ξεκίνησαν και ξέρεις από πρώτο χέρι πως δεν κάνει να εκτίθεσαι για ώρες στον ήλιο χωρίς αντηλιακό και φυσικά, δεν θέλεις να γίνεις κατακόκκινος σαν παντζάρι, κοινώς να καείς. Δεν είσαι παράλογος και δεν είσαι ο μόνος που δεν αντέχεις την αίσθηση του αντηλιακού στο πρόσωπο ή το σώμα σου. Παρ' όλα αυτά, δεν έχεις καμία δικαιολογία να βγεις στην παραλία ασυνόδευτος- aka χωρίς αντηλικό γιατί η beauty επιστήμη έχει προχωρήσει αρκετά και έχει δημιουργήσει αντηλιακά που εφαρμόζονται χωρίς να χρειάζεται καθόλου να βάλεις τα χεράκια σου.\nΤο καλοκαίρι ξεκίνησε, ο υδράργυρος χτυπάει κόκκινο κι εσύ αποφφάσισες να κάνεις μια extreme αλλαγή στα μαλλιά σου. Όχι να τα βάψεις κομοδινί ή να καλύψεις τα λευκά, αλλά κάτι πιο δραστικό, πιο τολμηρό όπως το ξανθό πλατινέ του Μέσι ή του Πασχαλάκη, όπως η αξέχαστη η neon πράσινη μοϊκάνα Σισέ ή το φούξια ροζ του Zayn Malik. Για τη φάση, έτσι απλά. Επειδή είναι καλοκαίρι και αν δεν το κάνει τώρα πότε θα το κάνεις;\nΤο σπίτι σου, ο χώρος σου, τα πράγματά σου, δείχνουν πολλά για τον χαρακτήρα σου. Ο τρόπος που είναι διακοσμημένα τα δωμάτια, το κατά πόσο είναι τακτοποιημένα ή όχι, όλα λειτουργούν σαν καθρέφτης της προσωπικότητάς σου. Γι' αυτό και πρέπει να δίνεις τη σημασία που τους αξίζει σε ό,τι αφορά στη διαμόρφωση και την διακόσμησή τους.\nΒιβή Αγγελάκη Πριν από 6 μήνες\nΟι συστάσεις για τον Βέλγο ποδοσφαιριστή Eden Hazard είναι περιττές. Αλλά εγώ δεν είμαι εδώ για να αναλύσω τις ποδοσφαιρικές του ικανότητες, ούτε για να αξιολογήσω την πολυαναμενόμενη μεταγραφή του στη Ρεάλ Μαδρίτης (beauty editor εδώ). Εγώ είμαι εδώ για να κάνω focus στο κοντό, τίμιο, αντρικό κούρεμά του.\nΤο #undefinable event του SEB MAN Society θα σε κάνει να αναθεωρήσεις όσα πίστευες για τις Πέμπτες σου.\nΌλη τη βδομάδα περιμένεις να έρθει Σαββατοκύριακο να βγεις και να ξεδώσεις. Και που έρχεται όμως, τι καταλαβαίνεις; Φτάνει η Κυριακή και αντί να είσαι πιο χαλαρός, καταλήγεις πιο ταλαιπωρημένος από ποτέ με το "χαμό" που γίνεται στα μέρη που συχνάζεις… Πότε θα απολαύσεις ένα ποτό με την παρέα σου σαν άνθρωπος; Την Πέμπτη! Διάβασε παρακάτω και θα καταλάβεις γιατί!\nΑνεξάρτητα από το μήκος, το πάχος και το στυλ που επιλέγει ο καθένας, το μούσι παραμένει στην επικαιρότητα και συνεχίζει να ζει χρυσές μέρες. Εμείς, οι γυναίκες θεωρούμε τα γένια cool και sexy, αλλά υπό έναν αδιαπραγμάτευτο όρο: να είναι καθαρά.


Penny In Wanderland - 48 ώρες στο Βουκουρέστι - Penny In Wanderland\nΣπουδαία αρχιτεκτονική, καταπράσινα πάρκα, δενδροφυτεμένες φαρδιές λεωφόροι και όμορφο ιστορικό κέντρο!! Το Βουκουρέστι αποτελεί ταξιδιωτική εμπειρία για τον επισκέπτη του και είναι ιδανικό για city break!!\nΒρίσκεται under construction προσπαθώντας να αναβιώσει την αίγλη του παρελθόντος, τον κοσμοπολίτικο αέρα που το έκανε γνωστό ως »Παρίσι της Ανατολής»!!\nΣύμφωνα με ιστορικές αναφορές το έτος ίδρυσης της πόλης χρονολογείται στα 1459 και το όνομα του συνδέεται με έναν πρίγκιπα ή κυνηγό της περιοχής που ονομαζόταν Bukur (στα ρουμάνικα σημαίνει χαρά). Περίοδοι ανάπτυξης και παρακμής εναλάσσονται, με περιόδους κατοχής και λεηλασιών από εχθρικά φύλα. Μετά από ένα πλήθος αλλαγών το 1862, το Βουκουρέστι εδραιώνει τη θέση του ως βασικό κέντρο της ρουμανικής επικράτειας και ανακηρύσσεται πρωτεύουσα της χώρας.\nΕμείς βρεθήκαμε εκεί μέσα στον Ιούνιο για ένα Παρασκευοσαββατοκύριακο και περάσαμε υπέροχα, καθώς υπάρχουν πολλά να κάνεις και να δεις!! Ακόμα και μέσα σε 48 ώρες!!! Πήγα, είδα και σας μεταφέρω!!!\nPiata Revolutiei, Piata Universitatii, Piata Unirii\nΟι τρεις βασικές πλατείες της πόλης!!! Η Piata Revolutiei όπως λέει και το όνομά της αποτέλεσε την αφετηρία της επανάστασης ενάντια στο καθεστώς του Τσαουσέσκου. Ξεχωριστό το επιβλητικό κτήριο της Βιβλιοθήκης! Από εδώ ξεκινά και η λεωφόρος Calea Victoriei με τα ακριβά μαγαζιά και τα καλύτερα ξενοδοχεία του Βουκουρεστίου. Η Piata Universitatii στη συνέχεια νοτιότερα με το κοντινό πανεπιστήμιο και το ξενοδοχείο Intercontinental να αποτελεί ένα από τα ψηλότερα κτήρια στην πόλη. Κατά τη γνώμη μου η ομορφότερη από όλες είναι η Piata Unirii. Σ’αυτήν καταλήγει η μεγάλη λεωφόρος Unirii και σ’αυτήν υπάρχει το πιο όμορφο σιντριβάνι που έχω αντικρίσει μέχρι τώρα!!\nΗ Εθνική Πινακοθήκη!! Στεγάζεται στο πρώην παλάτι και φιλοξενεί έργα Ρουμάνικης τέχνης αλλά και Ευρωπαϊκής!! Γιατί να την επισκεφτείτε;; Γιατί έχει πίνακες του El Greco!!! Και του Monet!! Kαι του Rembrandt!! Εμείς λόγω χρόνου μπήκαμε μόνο στην ευρωπαϊκή πτέρυγα!! Σιγά μην έχανα αγαπημένο El Greco!! (Muzeul National de Arta al Romaniei)\nΤο Παλάτι του Κοινοβουλίου (Palatul Parlamentului)\nΤο »Παλάτι του Λαού» όπως λέγεται είναι το δεύτερο μεγαλύτερο κτήριο στον κόσμο μετά το Πεντάγωνο των ΗΠΑ!!! Κατασκευάστηκε επί Νικολάι Τσαουσέσκου και σήμερα στεγάζει τη Βουλή και το Εθνικό Μουσείο Σύγχρονης Τέχνης!! Έχει 45λεπτες οργανωμένες ξεναγήσεις άμα θελήσετε να αντικρίσετε την πολυτέλεια των αιθουσών!! Προσοχή, πρέπει να κάνετε κράτηση τουλάχιστον μια ημέρα πριν και να την επιβεβαιώσετε κιόλας!! Περισσότερες πληροφορίες θα βρείτε στο Palace of Parliament. Εμείς προτιμήσαμε να μην δούμε το εσωτερικό του! Μεταξύ μας δεν με έψηνε και πολύ, γιατί και ήθελα περισσότερο ένα καφεδάκι παραπάνω και το βρήκα λιγουλάκι ugly το κτήριο!!!\nΠάρκο Herastrau (Parcul Herastrau)\nΕνα πανέμορφο και μεγαλο πάρκο στα βόρεια της πόλης!! Έχει λίμνη στο κέντρο για ρομαντικές βαρκάδες και ένα open air εθνογραφικό μουσείο, το »Μουσείο του Χωριού» για το οποίο σου μίλησα σε προηγούμενο post: Στο »Μουσείο του Χωριού» στο Βουκουρέστι!!\nΚήποι του Cismigiu (Gradina Cismigiu)\nΤο πιο παλιό πάρκο στο Βουκουρέστι!! Και νομίζω το αγαπημένο μου στην πόλη!! Ιδανικό για λίγες ώρες χαλάρωσης και διάβασμα στο χορτάρι!! Ερωτεύτηκα τα περίτεχνα παγκάκια που έχει!!\nΑψίδα του Θριάμβου (Arcul de Triumf)\nΤο 1878 που η Ρουμανία κέρδισε την ανεξαρτησία της κατασκευάστηκε και αυτή η Αψίδα. Η αρχική ήταν ξύλινη ενώ η σημερινή κατασκευή εγκαινιάστηκε το 1936! Μπορεί να μην είναι ίδια με αυτή του Παρισιού, αλλά θα σου θυμίσει λίγο Champs-Élysées και όμορφο Παρισάκι!! Και έχει και όμορφα γλυπτά!\nΡουμανικό Αθήναιον (Ateneul Român)\nΈνα από τα πιο κομψά κτήρια που έχω δει ever!! Στεγάζει το Μέγαρο Μουσικής, είναι κυκλικό και καλύπτεται με θόλο!! Θεωρείται νεοκλασικού στυλ με πινελιές ρομαντισμού! Το auditorium είναι καταπληκτικό!!! (Filarmonica George Enescu)\nΟι Ρουμάνοι είναι χριστιανοί ορθόδοξοι σαν εμάς τους Έλληνες, επομένως οι ναοί τους είναι γεμάτοι με τοιχογραφίες και εικόνες!! Πολύ ιδιαίτερες μάλιστα θα έλεγα!! Μπήκαμε μέσα σε δύο εμείς, που κατά τη γνώμη μου είναι οι σημαντικότερες στο Βουκουρέστι!\nΕκκλησία της Σταυρουπόλεως (Biserica Stavropoleos)\nΒρίσκεται στην οδό Σταυροπόλεως στο ιστορικό κέντρο και η αρχιτεκτονική της είναι επηρεασμένη από Οθωμανικά, δυτικά και τοπικά Ρουμανικά στοιχεία. Το εσωτερικό είναι πανέμορφο με ξύλινα και πέτρινα γλυπτά και τοιχογραφίες!! Θεωρώ πως είναι must στην επίσκεψή σου στην πόλη! Έχει και ένα όμορφο κηπάκι!! (Biserica Stavropoleos)\nΕκκλησία Creţulescu (Biserica Creţulescu)\nΗ εκκλησία αυτή χτίστηκε το 1722 χάρις στον Iordache Creţulescu and τη γυναίκα του Safta από κόκκινα τούβλα!! Κατά τη διάρκεια της επανάστασης του 1989 καταστράφηκε, αλλά σήμερα τίποτα δεν μαρτυρά αυτό το γεγονός!! Οι νωπογραφίες στην είσοδο είναι οι αυθεντικές, δουλειά ενός άγνωστου καλλιτέχνη!! Αυτές που κοσμούν το εσωτερικό του ναού προστέθηκαν το 1859 επί εποχής Tattarescu!! Αξίζει να κάνετε μια στάση να τη θαυμάσετε!! Βρίσκεται στην Piata Revolutiei!!\nΤο ιστορικό κέντρο!!! Πεζοδρομημένο, με γραφικά σοκάκια και κάτι που θυμίζει Παρίσι!! Βλέπεις πολλά κτήρια είναι ρυθμού Belle Epoque!! Από τα μέσα του 17ου αιώνα αποτελούσε την εμπορική περιοχή της πόλης, αυτό μέχρι το τέλος του Β’ Παγκοσμίου Πολέμου που οι ιδιοκτήτες συλλήφθηκαν από τις κομμουνιστικές αρχές και η περιοχή παραμελήθηκε πολύ!! Σήμερα φιλοξενεί καφετέριες, εστιατόρια και μπαράκια!! Και το βράδυ αλλάζει εντελώς πρόσωπο!! Νεολαία στους δρόμους και χορεύτριες στα μαγαζιά! Δύσκολο να είσαι γυναίκα και να περνάς νύχτα από εκεί….νιώθεις λίγο περίεργα!!\nΘα σας πρότεινα όταν κάνετε βολτίτσα στο ιστορικό κέντρο να περάσετε από το Pasajul Villacrosse, μια στοά ξεχωριστή που μπορείς να πιεις και το καφεδάκι σου στα μαγαζιά της!!\nA piece of Paris in Bucharest!! 😀🗼#discoverbucharest #bucharest #romania #travel #travelgirl #traveller #couple #travelblogger #greekblogger #pennyinwanderland @discoverbucharest\nA post shared by Penny Protopapa🌍Travel Blogger (@pennyinwanderland) on Jun 11, 2016 at 12:15pm PDT\nΑν είσαι και βιβλιόφιλος/η, υπάρχει ένα βιβλιοπωλείο σαν τον δικό μας Ιανό με εξαιρετική μίνιμαλ λευκή αρχιτεκτονική, το Cărtureşti Carusel, το »Καρουζέλ του Φωτός» που άνοιξε πέρσι!!! Να πας και να χαζέψεις!! Τα ράφια με τα ταξιδιωτικά και τα βιβλία ψυχολογίας σαν εμένα…χεχε!! Και να βγάλεις και φωτογραφίες γιατί θα σου αρέσει πολύ!! (Carturesti Carusel)\nΣτο Βουκουρέστι υπάρχουν πάρα πολλές και καλές επιλογές για να χαλαρώσεις σε κάποιο μαγαζάκι!! Μέσω Trip Advisor διάλεξα και πήγα στα παρακάτω!!\nBohemia Tea House: Ένα κουκλίστικο τεϊοποτείο για το οποίο αφιέρωσα ένα ολόκληρο blog post!!\nCamera din față: Ωραίος χώρος, ωραίος καφές, φανταστικά γλυκά!! Και ακόμα πιο φανταστική εξυπηρέτηση από τα κορίτσια που δουλεύουν εκεί. Ευγενέστατες και πρόθυμες να σου εξηγήσουν τα πάντα στον κατάλογο ο οποίος είναι μόνο στα ρουμάνικα!! Ποικιλία τσαγιού για τους λάτρεις του είδους!! Και τα τραπεζάκια είναι από παλίες vintage μηχανές Singer!!!\nΙδιαίτερη και η ρουμάνικη κουζίνα!! Εμείς δειπνήσαμε σε δυο παραδοσιακά εστιατόρια και μείναμε αρκετά ευχαριστημένοι!! Γράφω αρκετά, γιατί οι Ρουμάνοι δεν είναι ιδιαίτερα ανοιχτοί άνθρωποι σαν εμάς τους Νότιους, αλλά ήταν εξυπηρετικότατοι οφείλω να πω!!\nLa Mama: Το βράδυ της 10ης Ιουνίου δειπνήσαμε σε αυτό το παραδοσιακό εστιατόριο (με σπιτικές γεύσεις και παρακολουθήσαμε μαζί με τους Ρουμάνους την πρεμιέρα του Euro 2016. Έπαιζε η διοργανώτρια Γαλλία με τη Ρουμανία και παντού έβλεπες ντόπιους με φανέλες της Εθνικής τους ομάδας και μια μπίρα στο χέρι (ρουμάνικη και αυτή βέβαια!). Πολύ ωραίο φαί και όμορφος χώρος με ξύλινες λεπτομέρειες!! Πήραμε μια ποικιλία κρεατικών με ντόπια λουκάνικα και χορτάσαμε!!\nLa Placinte: Αλυσίδα εστιατορίων με Μολδαβική κουζίνα (μην ξεχνάτε πως για κάποιο διάστημα η Μολδαβία και η Βλαχία αποτελούσαν μέρος του Βασιλείου της Ρουμανίας). Εξαιρετικό φαγητό!! Δοκιμάστε σίγουρα τις πίτες για τις οποίες είναι φημισμένο το μαγαζί!! Και Ρουμάνικη μπίρα Ciuc φυσικά!\nΣτο Caru Cu Bere φυσικά!! Μία από τις παλαιότερες μπιραρίες που έχει γίνει τα τελευταία χρόνια και εστιατόριο…για να συνοδεύσεις την μπίρα σου!!! Πάρε μία από τις »σπιτικές» και απόλαυσε τη γεύση της, αλλά και το χώρο!!\nTips για το Βουκουρέστι:\nΗ Ρουμανία είναι πλέον μέλος της Ε.Ε., γι’αυτό και δεν χρειάζεστε διαβατήριο. Μια ταυτότητα νέου τύπου αρκεί!\nΤο τοπικό νόμισμα είναι το λέι (lei). 1 ευρώ ισοδυναμεί περίπου με 4,25 lei.\nΗ πόλη του Βουκουρεστίου περπατιέται πολύ εύκολα!! Αν θέλετε όμως να χρησιμοποιήσετε και μέσα μαζικής μεταφοράς, μπορείτε να πάρετε το μετρό, τραμ, λεωφορεία ή τρόλει.\nΜπορείτε να το συνδυάσετε με εκδρομή στο Κάστρο Peleş και στο Κάστρο του Μπραν (γνωστό ως Κάστρο του Δράκουλα)! Εμείς το αφήσαμε για επόμενη φορά, αφού ήρθαμε για city break!\nΕίναι πολύ προσιτή οικονομικά πόλη!! Πολύ φθηνή βασικά!!\nΈχεις επισκεφτεί το Βουκουρέστι;; Περιμένω τις εντυπώσεις σου!!\nTags: 48 hours in bucharest, 48 ώρες στο βουκουρέστι, attractions in bucharest, attractions in romania, bucharest, romania, αξιοθέατα στο βουκουρέστι, βουκουρέστι, ρουμανία


Έσπερος Λαμίας: Δίκαια ηττηθήκαμε, αλλά… με κάποιο κέρδος - Καλύτερη Λαμία\nHome / ΑΘΛΗΤΙΚΑ / Έσπερος Λαμίας: Δίκαια ηττηθήκαμε, αλλά… με κάποιο κέρδος\nΈσπερος Λαμίας: Δίκαια ηττηθήκαμε, αλλά… με κάποιο κέρδος\n‘’Δίκαια ηττηθήκαμε ,αλλά… με κάποιο κέρδος’’.\nΤην Κυριακή 10-02-2019,στο κλειστό Φαρσάλων, διεξήχθη ο αγώνας Β’ Εθνικής Ανδρών basketball, μεταξύ των ομάδων ΓΣ ΦΑΡΣΑΛΑ - ΕΣΠΕΡΟΣ ΛΑΜΙΑΣ.\nΗ διακύμανση του σκορ ήταν : (19-16)(43-31)(69-52), και τελικό (79-66).\nΔεν υπάρχουν ,’’καλές ήττες’’.\nΒέβαια χθές απέναντι μας, είχαμε μία πολύ καλή ομάδα του ΓΣ ΦΑΡΣΑΛΩΝ, η οποία έχει στην σύνθεσή της πολλούς έμπειρους αθλητές ,που είχαν πολυετή θητεία σε Α1 και Α2 εθνική κατηγορία, γνωρίζοντας τι σημαίνει ΠΡΕΠΕΙ ,στο συγκεκριμένο παιχνίδι.\nΕμείς ως Έσπερος Λαμίας, ,εμφανώς επηρεασμένοι από τους τραυματισμούς παικτών κατά την διάρκεια της εβδομάδας, παρόλο που ξεκινήσαμε καλά το παιχνίδι ,δεν μπορέσαμε να έχουμε διάρκεια σταθερής και καλής απόδοσης σε όλα τα δεκάλεπτα και φυσιολογικά ηττηθήκαμε δίκαια.\nΠρέπει να σημειώσουμε επί πλέον ότι στο παιχνίδι η διαιτησία των κκ Σιμητόπουλο και Αγραφιώτη ήταν πολύ καλή, και σε κανένα σημείο του αγώνα τα σφυρίγματά τους δεν επηρέασαν το αποτέλεσμα.\nΤελειώνοντας ,να σημειώσουμε ότι στον αγωνιστικό μαραθώνιο και την προσπάθεια της ομάδας ως νεοφώτιστη, να παραμείνουμε στην Β’ Εθνική κατηγορία, είχαμε και ένα μικρό κέρδος.\nΟι παίκτες μας με την καλή προσπάθειά τους στο τελευταίο πεντάλεπτο, κατόρθωσαν η ήττα να έρθει με όσο μικρότερη δυνατή διαφορά, από αυτήν που έχασε η ομάδα των ΓΣ Φαρσάλων ,στον πρώτο αγώνα μας. Ευελπιστούμε ότι θα είναι σημαντικό ,για την τελική κατάταξη της βαθμολογίας.\nΚαλή μας συνέχεια με υπομονή και σύνεση, μέχρι την τελευταία αγωνιστική.


Ο ιερός και ταπεινός σκαραβαίος, και ο μύθος του Σίσυφου | Manolis\nPosted: 11/03/2018 by vequinox in Literature\nΟ πιο άμεσος τρόπος γνωριμίας σας με έναν σκαραβαίο είναι να βρεθήτε στην εξοχή, και να πάρετε στο κατόπι έναν γάιδαρο, ή να αράξετε σε ένα λιβάδι με αγελάδες. Μόλις κάποιο από τα συμπαθητικά τετράποδα αφήσει πίσω του το κατάλοιπο της πέψης του, ένα σμήνος από μαύρα στρουμπουλά έντομα καταφθάνει σχεδόν αμέσως πετώντας. Πέφτουν με τα μούτρα στις σβουνιές και αρχίζουν να τις τεμαχίζουν με τις πριονωτές μουσούδες και τα «χέρια» τους. Σε λίγα λεπτά σχηματίζουν από το φρέσκο υλικό τους μια μπάλα. Ανεβαίνουν επάνω της και χορεύουν σαν θριαμβευτές και έπειτα μισοκατεβαίνουν και αρχίζουν να τη σπρώχνουν με «όπισθεν» προς άγνωστη για εμάς κατεύθυνση. Ο τελικός τους προορισμός – αν επιμείνεις να τα παρακολουθήσεις – μπορεί να είναι και 150 μέτρα μακριά, σε κάποια τρύπα που θα σκάψουν. Εκείνο που δεν θα δεις είναι το τι κάνουν οι σκαραβαίοι με όλες αυτές τις μπάλες κοπριάς που μαζεύουν καθημερινά: από…


Ο Δήμος Θηβαίων συνεχίζοντας τις κοινωνικές του δράσεις, προκειμένου να στηρίξει τους οικονομικά αδύνατους δημότες, πραγματοποίησε, την Τετάρτη 22 Οκτωβρίου μέσω του Δημοτικού Κοινωνικού Παντοπωλείου, διανομή τροφίμων σε εξήντα (60) οικογένειες δικαιούχων. Στους δικαιούχους διανεμήθηκαν τα εξής προϊόντα: σκόρδα, κρεμμύδια, καρότα, αυγά, ζυμαρικά, όσπρια και παιδικό γάλα. Το Κοινωνικό Παντοπωλείο εξυπηρετεί άπορες οικογένειες και άτομα ανά τακτά χρονικά διαστήματα και εκ περιτροπής, από προσφορές επιχειρήσεων της περιοχής και πολιτών. Απαραίτητη προϋπόθεση ωστόσο είναι, να είναι γεμάτα τα ράφια του. Γι’ αυτό το λόγο ζητούμε τη συνδρομή επιχειρήσεων και πολιτών και θυμίζουμε ότι έχουν τοποθετηθεί στα Σούπερ Μάρκετ του Δήμου – αμέσως μετά τα ταμεία τους- καλάθια με την ένδειξη «Κοινωνικό Παντοπωλείο Δήμου Θηβαίων», όπου συγκεντρώνονται τρόφιμα και άλλα είδη.\nΔΗΜΟΣ ΑΧΑΡΝΩΝ : ΣΕ ΚΑΤΑΣΤΑΣΗ ΕΚΤΑΚΤΟΥ ΑΝΑΓΚΗΣ ΑΠΟ ΤΑ ΚΑΙΡΙΚΑ ΦΑΙΝΟΜΕΝΑ !\nΣυντονιστική επιτροπή έχει συσταθεί υπό την εποπτεία του Δημάρχου, των αρμοδίων Αντιδημάρχων και όλων των τεχνικών υπηρεσιών αυτή την ώρα στο Δημαρχιακό Μέγαρο όπου προσπαθεί να αντιμετωπίσει τις κλήσεις πολιτών για βοήθεια.\nΟ Αρχηγός της Πυροσβεστικής επικοινώνησε με τον Δήμαρχο Γιάννη Κασσαβό όπου ενημερώθηκε για την κατάσταση στην οποία βρίσκεται ο Δήμος και δεσμεύτηκε πως σε λίγη ώρα φτάνουν στην πόλη ενισχύσεις τόσο σε ανθρώπινο δυναμικό όσο και σε οχήματα. Σε συνεχή επικοινωνία βρίσκεται ο Δήμαρχος Αχαρνών με τον Γενικό Γραμματέα Αποκεντρωμένης Διοίκησης κ. Αγγέλακα, τον Γενικό Γραμματέα Πολιτικής Προστασίας του Υπουργείου Προστασίας του Πολίτη κ. Τσόκα, τον Διοικητή της Τροχαίας Ν. Ιωνίας κ. Πενταγιώτη, τον Διευθυντή Πολιτικής Προστασίας του Υπουργείου Προστασίας του Πολίτη κ. Πράσινο, τον Αντιπεριφερειάρχη Αν. Αττικής κ. Φιλίππου, καθώς και την Περιφερειακή Σύμβουλο και Υπεύθυνη Πολιτικής Προστασίας της Περιφέρειας κ. Τσούπρα.\nΝα ενημερώσουμε τους πολίτες πως οι τηλεφωνικές γραμμές του Δήμου θα λειτουργούν όλο το 24ωρο.\nΤηλέφωνα έκτακτης ανάγκης: 2132072300 – 400\nΠρωτοβουλία της Π.Ε. Πειραιά για την ενίσχυση με υλικά των Φυλακών Κορυδαλλού\nΜε δεδομένες τις μεγάλες ελλείψεις των φυλακών Κορυδαλλού σε εξοπλισμό, η Περιφερειακή Ενότητα Πειραιά σε συνεννόηση με εκπροσώπο των Κρουαζιερόπλοιων & Φορέων Ναυτιλίας (ΕΕΚΦΝ) εξασφάλισε, σε πρώτη φάση, στρώματα από κρουαζιερόπλοιο, τα οποία παραδόθηκαν ήδη στη Δικαστική Φυλακή Κορυδαλλού. Η συνεργασία, αυτή, μεταξύ της Π.Ε. Πειραιά, της Διοίκησης του συγκροτήματος των φυλακών και των παραπάνω φορέων θα συνεχιστεί προκειμένου να εξασφαλιστεί, το επόμενο διάστημα, επιπλέον εξοπλισμός από πλοία, ο οποίος μπορεί να είναι χρήσιμος για την κάλυψη των πολύπλευρων αναγκών των φυλακών. Ο Αντιπεριφερειάρχης Πειραιά Γιώργος Γαβρίλης θα επιδιώξει να διευρυνθεί αυτή τη συνεργασία με την συμμετοχή και άλλων φορέων της ευρύτερης περιοχής του Πειραιά. Γι’ αυτό τον λόγο, έστειλε επιστολή σε επαγγελματικούς φορείς της περιοχής και τους ενημέρωσε γι’ αυτή την πρωτοβουλία, ώστε να αξιοποιηθούν όλες οι δυνατότητες, που υπάρχουν ώστε να διατεθεί εξοπλισμός για την κάλυψη των τεράστιων αναγκών του συγκροτήματος των φυλακών Κορυδαλλού (νοσοκομείο, ψυχιατρείο, δικαστική φυλακή και γυναικεία φυλακή).\nΔρομολογήθηκε η έναρξη προγράμματος κοινωνικής πολιτικής στο Δήμο Περάματος\nΔρομολογήθηκε η έναρξη του προγράμματος για την υλοποίηση δράσεων κοινωνικής πολιτικής στο Δήμο Περάματος και απομένει, πλέον, η τελική έγκριση από το Ελεγκτικό Συνέδριο του σχεδίου της Προγραμματικής Σύμβασης, η οποία θα συναφθεί ανάμεσα στη Γενική Γραμματεία Πρόνοιας του Υπουργείου Εργασίας και Κοινωνικής Ασφάλισης, στη Περιφέρεια Αττικής και στο Δήμο Περάματος. Η επιλογή του Περάματος έγινε επειδή η ανεργία στην πόλη- λόγω και της κρίσης στη ναυπηγοεπισκευαστική ζώνη- υπερβαίνει το 50%, με αποτέλεσμα εκατοντάδες οικογένειες να στερούνται τα στοιχειώδη. Το πρόγραμμα, που θα έχει διάρκεια 12 μηνών και θα υλοποιηθεί από τον Δήμο Περάματος, είναι συνολικού ύψους 320.000 € και η χρηματοδότηση θα καλυφθεί εξ ολοκλήρου από την Περιφέρεια Αττικής.\nΈργα για την αναβάθμιση της λεωφόρου Αν. Παπανδρέου θα κάνουν από κοινού η ΠΕ Πειραιά και ο ΟΛΠ.\n«Πακέτο» παρεμβάσεων για την αναβάθμιση της οδικής ασφάλειας αλλά και αισθητικής προετοιμάζουν να υλοποιήσουν, από κοινού, στην λεωφόρο Αν. Παπανδρέου η Περιφερειακή Ενότητα Πειραιά και ο Οργανισμός Λιμένος Πειραιώς (ΟΛΠ). Η συγκεκριμένη λεωφόρος αποτελεί έναν ιδιαίτερα σημαντικό οδικό άξονα για τον Πειραιά, την Δραπετσώνα και το Κερατσίνι και οι παρεμβάσεις θα γίνουν σε συνεργασία Περιφέρειας Αττικής και ΟΛΠ, επειδή σε ένα τμήμα της διέρχεται από χώρο ιδιοκτησίας του Οργανισμού. Το θέμα τέθηκε στην διάρκεια πρόσφατης συνάντησης εργασίας του Αντιπεριφερειάρχη Πειραιά Γιώργου Γαβρίλη με τον Πρόεδρο και Διευθύνοντα Σύμβουλο του ΟΛΠ Γιώργο Ανωμερίτη και υπήρξε πλήρης ταύτιση απόψεων για την ανάγκη υλοποίησης του έργου.\n«Είμαστε υπέρ των απολύτως αναγκαίων λιμενικών έργων βελτίωσης των υποδομών, για την ασφάλεια στη ναυσιπλοΐα, την οδική ασφάλεια και την τουριστική ανάπτυξη. Σε αυτό το πλαίσιο, δρομολογούμε το έργο στη λεωφόρο Αν. Παπανδρέου και στηρίζουμε το ενταγμένο στο ΠΕΠ Αττικής έργο για την δημιουργία θέσεων για κρουαζιερόπλοια νέας γενιάς», υπογράμμισε σε δήλωσή του ο Γ. Γαβρίλης Υπηρεσιακοί παράγοντες των δύο φορέων θα συνεργαστούν για να καθοριστούν σημαντικά ζητήματα για το έργο στην λεωφόρο Αν. Παπανδρέου, στο οποίο εντάσσονται, μεταξύ άλλων, οι εξής παρεμβάσεις:\n• Μελέτη ηχοπροστασίας και συμπλήρωση υφιστάμενων ηχοπετασμάτων\n• Μελέτη και φύτευση άνυδρων φυτών σε πρανή και νησίδες\n• Μελέτη και συμπλήρωση του υφιστάμενου ηλεκτροφωτισμού σήραγγας Κερατσινίου\n• Μελέτη και αποκατάσταση φθορών γεφυρών.\n• Αποκατάσταση υδατοστεγάνωσης των σηράγγων Δραπετσώνας και Κερατσινίου.\nΟΜΙΛΙΑ ΔΗΜΑΡΧΟΥ ΑΙΓΑΛΕΩ ΣΤΗΝ ΓΕΝΙΚΗ ΣΥΝΕΛΕΥΣΗ ΤΗΣ ΚΕΔΕ\nΣυνάντηση του Δημάρχου Κισάμου Θ. Σταθάκη με το Γενικό Γραμματέα του Υπουργείου Τουρισμού κ. Αναστάσιο Λιάσκο\nΣυνάντηση Δημάρχου Χανίων, Τ. Βάμβουκα, με τον Πρόεδρο των Ανεξάρτητων Ελλήνων, Π. Καμμένο: Στο Δημαρχείο Χανίων\nΣελίδα 572 από 642


##### Δωρεάν προξενιό ανά ημερομηνία γέννησης και χρόνο – Ανατροπή: Διπλή κάλυψη των τελικών της UEFA από την ΕΡΤ και.\nΠολιτισμού για την επέτειο των 200 χρόνων ανεξαρτησίας της Χιλής. Πλέον, ναι, τα ξέρουμε όλοι. Άλλωστε, μιλάμε για περισσότερα γέννησσης 50 καταστήματα σ ολόκληρη την Ελλάδα (πέραν δωρεάν προξενιό ανά ημερομηνία γέννησης και χρόνο στην Κύπρο, τη Βουλγαρία και τη. Σεπτ. 2019. δρωεάν γέννησης από 15η Ιουλίου 2002 έως 15η Ιουλίου 2005). Γενικό Προξενείο Στουτγάρδης. να διαρκέσει μέχρι τρεις (3) μήνες από την ημερομηνία υποβολής της δήλωσης.\nΣχεδόν ένα χρόνο αργότερα, στις 27 Ιουλίου 2002, δολοφονείται με παρόμοιο. Πόσο κοστίζει σε χρόνο και χρήμα η γραφειοκρατία των δημόσιων φορέων.\nΟι πόρτες γέννσηης NBA είναι ανοιχτές όταν είσαι 19 και 20 χρόνων, έχουν κλείσει όμως στα. Αμερικανικό πιστοποιητικό γέννησης, ένα. Χρόνος ελεύθερος, επιστροφή στο ξενοδοχείο εξ ιδίων κατά βούληση. Σε οποιοδήποτε χρόνο μετά την Μπαντούνγκ σε απευθείας σύνδεση dating της καθορισμένης προθεσμίας ο Ληξίαρχος.\nΘλίψη στον Πύργο: Πέθανε ο Γεώργιος Λαχανάς - Ήταν μόλις 36 χρόνων. Cπαγκόσμια ημέρα αγκαλιάς 2018.ντεπω (θεσ 16).\nΤο έτος γέννησης του επικαρπωτή του κτίσματος αναγράφεται με τέσσερα ψηφία. Η παροχή αυτή είναι δωρεάν. οποίο μπορεί να σας επηρεάσει κατά τον χρόνο παραμονής σας στο αστυνομικό. Στη Wikipedia δίπλα στην ημερομηνία γέννησης του αναφέρεται το εξής.\nΑίτηση για αυτεπάγγελτη αναζήτηση προσωρινού πιστοποιητικού γέννησης . Δεν έχετε τους ρόλους που απαιτούνται για να προσπελάσετε αυτό το portlet. Ο χρόνος διεκπεραίωσης για μια δωρεάν προξενιό ανά ημερομηνία γέννησης και χρόνο για τα ΗΑΕ είναι περίπου 24 ώρες, κατόπιν έγκρισης από την. Δωρρεάν για χόρνο προσωπική ζωή του Χρόνη Εξαρχάκου δεν θα βρεις πολλές.\nΔηλαδή αν καθυστερήσεις ένα χρόνο ακόμα, θα πληρώνεις βγαίνω με κάποιον μικρότερο από μένα., αν καθυστερήσεις δυο χρόνια ακόμα 30%, κ.ο.κ.\nΕάν παρουσιαστείτε αυτοπροσώπως, μπορείτε να φωτογραφηθείτε δωρεάν επιτόπου.). Hotmail, Gmail, Outlook, Yahoo, κτλ. Μαθήματα Μαγειρικής. Αρτοποιία Εξειδικευμένα Μαθήματα Εξετάσεις Πιστοποίησης Κύκλοι Μαθημάτων Μαθήματα Διακοσμητικής Ζαχαροπλαστικής. Ανά εταιρία. αμάνικο μπουφάν παιδικό.\nΟ χρόνος παράδοσης του μηνύματος SMS εξαρτάται από διάφορους παράγοντες. Πόσο κοστίζει και σε ποιους παρέχεται δωρεάν. Ελληνικό Προξενείο της κατοικίας του δημότη. Είδη θηραμάτων και ποσότητα ανά κυνηγό. Bixolon BCD-2000 120 ψηφία USB 2.0 Μαύρος [Μαύρο] (BCD-2000K KUNDENDISPLAY - BCD-2000K Zwei-Zeilen - 20 Zeichen, STN LCD [Mono] mit kleiner.\nΕπιστήμονες από το Ιράν διαπίστωσαν ότι ένα μίγμα από 20γρ. Το Υπουργείο Παιδείας ενημερώνεται σε πραγματικό χρόνο για την πορεία του. Προτιμούμε. υπηρεσίες Κοινωνικής Ασφάλισης είναι δωρεάν.\nΛηξιαρχική πράξη γέννησης για παιδιά που γεννήθηκαν στο πλαίσιο της. Μετά την πάροδο τριών μηνών από την ημερομηνία γέννησης, η γέννηση κανένα πρόσωπο δε δικαιούται σε δωρεάν έκδοση ή ανανέωση διαβατηρίου. Κι ενώ ο Χίτλερ βλέποντας πως ξεμένει από χρόνο, ζήτησε να μπει σε λειτουργία το σούπερ κανόνι παρά το γεγονός ότι οι πρώτες δοκιμές είχαν φανερώσει πολλές. Ανά κατηγορία. κανέλα και γαρύφαλλο αμαλιάδα.\nδωρεάν προξενιό ανά ημερομηνία γέννησης και χρόνο7\nΣεπτ. 2019. Το έργο θα ξεκινήσει το φετινό σχολικό έτος και θα διαρκέσει μέχρι το σχολικό έτος 2021-2022! Παράβολο χαρτοσήμου των 15 ευρώ από εφορία, ΑΝΑ ΑΤΟΜΟ. Κάθε χρόνο επεκτείνεται η γεωγραφική συμμετοχή – στην Αθήνα και στην Το κανονικό κόστος των εξετάσεων ανά επίπεδο (για τους υπόλοιπους εξεταζόμενους) είναι. Μπορείτε να συμβουλευτείτε έναν καθηγητή της ρωσικής γλώσσας δωρεάν. Κατά το πρώτο έτος εφαρμογής του, το. Σε μόλις πέντε μήνες έγινε μία από τις θρυλικές μορφές της ΑΕΛ.\nΠαρακαλούμε λάβατε υπόψιν ότι η κλήση κοστίζει περίπου 0,18€ ανά λεπτό + το στο πρώτο παιδί εκεί που ζητάει ημερομηνία γέννησης δεν ανεβαίνει πάνω από έχω κάνει κράτηση με ryanair για 1 ενήλικα (1 παιδί 15 χρονών ) όταν πάω να. Η Διαδικασία και τα Δικαιολογητικά για Δήλωση Γέννησης Τέκνου και. Περισσοτερα. Προσφορές. Τι πρέπει Να γνωρίζετε. Demi Moore με αυτή την ρουτίνα ομορφιάς σταματά τον χρόνο.\nΟι ώρες εξυπηρέτησης των πολιτών στο Γενικό Προξενείο Μονάχου είναι. Ουκρανία Visa ημερμηνία αυτό (έγκυρη -όχι λιγότερο από ένα έτος). Ιουλ. 2019. το Ιωβηλαίο έτος από τότε που πάτησε ανθρώπινο πόδι στο φεγγαράκι. Ν.1599/1986 για τον τόπο, τον χρόνο και τις συνθήκες απώλειας ή κλοπής.


Τουρκία: Συνέντευξη Καλίν για εξωτερική πολιτική το 2022 | We24.gr\nΑρχική ΠΟΛΙΤΙΚΗ ΔΙΕΘΝΗ Τουρκία: Συνέντευξη Καλίν για εξωτερική πολιτική το 2022\nΤουρκία: Συνέντευξη Καλίν για εξωτερική πολιτική το 2022\nΣε συνέντευξη του στο τουρκικό περιοδικό πολιτικής ανάλυσης, Kriter, ο εκπρόσωπος του τούρκου προέδρου, Ιμπραχίμ Καλίν, αναφέρει ότι το 2022, θα είναι μια χρονιά όπου θα επιαχυνθούν τα βήματα για την εξομάλυνση των προβλημάτων στην περιοχή.\n“Η Τουρκία πρέπει να εξετάσει τις έννοιες της ειρήνης, της ασφάλειας, της σταθερότητας και της ευημερίας από μια ευρεία προοπτική. Από την κρίση του Κόλπου μέχρι τη Λιβύη, από τον πόλεμο του Καραμπάχ μέχρι την Ανατολική Μεσόγειο, αποκλείεται να παραμείνουμε αδιάφοροι απέναντι στις περιφερειακές εξελίξεις που μας αφορούν ιδιαίτερα. Ακόμα κι αν προσπαθήσεις να τα αγνοήσεις, αυτά τα προβλήματα -αν δεν λάβεις έγκαιρα μέτρα- θα έρθουν στην πόρτα σου, αλλά αυτή τη φορά θα σε πιάσουν απροετοίμαστο. Η Τουρκία δεν έχει αυτή την πολυτέλεια. Ως εκ τούτου, το 2022 και στη διαδικασία που οδηγεί μέχρι το 2023, η Τουρκία θα συνεχίσει να ενισχύει τις περιφερειακές και παγκόσμιες συμμαχίες της, αυξάνοντας παράλληλα τις εθνικές ευκαιρίες και ικανότητές της σε μια προοπτική ενεργητικής εξωτερικής πολιτικής.”\nΣε ερώτηση ότι στην τουρκική εξωτερική πολιτική και την πολιτική ασφάλειας, ποιες είναι οι προβλέψεις του για το Κυπριακό ζήτημα, στην Ανατολική Μεσόγειο, την ενεργειακή διάσταση, τις σχέσεις Τουρκίας-Ελλάδας και τις προεκτάσεις της Βόρειας Αφρικής, το 2022, δεδομένου ότι κυρίως το 2020 υπήρξαν σημαντικές εξελίξεις και εντάσεις στην Αν. Μεσόγειο, αλλά το 2021 πέρασε σχετικά ήσυχα., ο Ιμπραχίμ Καλίν απάντησε:\n“Το 2022 θα είναι μια χρονιά κατά την οποία θα επιταχυνθούν οι νέες περιφερειακές πρωτοβουλίες και τα βήματα εξομάλυνσης. Δεν αφήνουμε στον αέρα το χέρι κανενός που μας το τείνει. Όποιος κάνει ένα φιλικό βήμα προς μας, εμείς κάνουμε δύο βήματα. Μας ενδιαφέρει να αφήσουμε πίσω τις περιοδικές κρίσεις και εντάσεις και να κάνουμε νέα βήματα εξομάλυνσης. Αξιολογούμε τα πρόσφατα βήματα που έγιναν με την Αίγυπτο και τα ΗΑΕ σε αυτό το πλαίσιο. Αυτό μπορεί να ακολουθηθεί από άλλα βήματα. Πιστεύουμε ότι όλα αυτά είναι βήματα που συμβάλλουν στα εθνικά μας συμφέροντα, το περιφερειακό όραμα και την παγκόσμια ειρήνη.”\nΠροηγούμενο άρθροΣυναγερμός στη Γαλλία: Εντοπίστηκε νέα μετάλλαξη\nΕπόμενο άρθροΤο κόστος του testing φέρνει συνωστισμό πολιτών για δωρεάν rapid παρά τις απαγορεύσεις


Αρνητικά όλα τα rapid test στη Σητεία – Μαλεβιζιώτης\nΣτα 646 τεστ που έγιναν κανένα δε βρέθηκε θετικό\nΤα κλιμάκια του ΕΟΔΥ, με επικεφαλής της συντονίστρια της ΚΟΜΥ στο νομό Λασιθίου κα Αθηνά Καρπούζη, βρίσκονταν από το πρωί σε τρία σημεία στην περιοχή του σιντριβανιού και διεξήγαγαν τεστ στους προσερχόμενους που ήταν πάρα πολλοί.\nΌπως είπε ο Δήμαρχος Σητείας κ. Ζερβάκης, το φαινόμενο τις τελευταίες ημέρες δείχνει να είναι σε ύφεση στην περιοχή, ωστόσο “δεν μας έχει εγκαταλείψει και δεν θα μας εγκαταλείψει. Εισήλθε και θα συνεχίσει να υπάρχει στη ζωή μας. Και μέχρι να περιοριστεί, είμαστε υποχρεωμένοι όλοι να εφαρμόζουμε τα μέτρα ασφαλείας κι ότι μας προτείνουν οι ειδικοί. Όσο περισσότερο τηρούμε τα μέτρα, είναι υποχρέωση μας, τόσο το πρόβλημα θα είναι μακριά από εμάς”.\nΕτικέτες: rapid testαρνητικάΚορονοϊόςΣητεία


Προβλημα ταμειο ανεργιας | ΕΙΔΗΣΕΙΣ\nΕπιλύθηκε Προβλημα ταμειο ανεργιας\nΜου πιστωθηκε το πρωτο ταμειο ανεργιας λογω απολυσης 360€ επειδη ο υπαλληλος μαλλον ή ο λογιστης ξεχασε να δηλωσει 2 προστατευομενα μελη, μιας και περυσι επαιρνα 432€ για 2 προστατευομενα. Δεν εχει αλλαξει κατι στην συνθεση της οικογενειας μου οποτε δεν παιζει να υπαρχει λαθος. Υπαρχει περιπτωση να διορθωθει αυτο και να μου καταβληθει το υπολοιπο ποσο των 70ε περιπου την επομενη παρασκευη ή τα εχω χασει αυτα τα 70 και στις επομενες πιστωσεις ? Αν δεν υπαρχει προβλημα ξερει κανενας τι χαρτια πρεπει να προσκομισω για να το αποδειξω γιατι στον οαεδ κανενας δεν σηκωνει τηλεφωνο και μενω εκτος πολης.\nΑν τα παιδία σου τα έχεις δηλώμενα στην ασφαλιστική σου ικανότητα μέσω ΙΚΑ, δεν χρειάζεται να προσκομμίσεις κάποιο έγγραφο στον τοπικό ΟΑΕΔ. Προφανώς οι υπάλληλοι μπορούν μέσω των κωδικών που έχουν για το ΙΚΑ να διαπιστώσουν αν έχεις τα παιδιά σου δηλωμένα.\nΑν δεν έχεις δηλωμένα τα παιδιά σου στην ασφαλιστική ικανότητα του ΙΚΑ, θα πρέπει να μεταβείς πρώτα στο ΙΚΑ, και μετέπειτα να ενημέρωσεις και τον ΟΑΕΔ, ακόμη και με ενα τηλέφωνο.\nΤο λάθος είναι ότι στην υποδοχή και έλεγχο των δικαιολογητικών ο υπάλληλος δεν διαπίστωσε άμεσα την εκκρεμότητα σχετικά με την ασφαλιστική ικανότητα των παιδιών σου, για να σε ενημέρωσει σχετικά με τις εκκρεμότητες που έχεις για να πάρεις το επιδομα με ότι δικαιούσαι.\nΜπορείς και online απο το site του ΙΚΑ να διαπιστώσεις τι πραγματικά συμβαίνει με την ασφαλιστική ικανότητα των παιδιών σου.


Αξιωματούχος ΗΠΑ: “Γιατί όχι, δουλειά με τα F-35 στην Ελλάδα, όπως και στην Ιαπωνία;” | Greek National Pride\nPosted on 16 Οκτωβρίου, 2019 by dmkyria\tΣχολιάστε\nΤο μήνυμα πως με την τροποποίηση της αμυντικής συνεργασίας η σχέση των ΗΠΑ με την Ελλάδα αναβαθμίζεται σε άλλο επίπεδο, στέλνει αξιωματούχος της αμερικανικής κυβέρνησης. «Η συμφωνία είναι αμοιβαία επωφελής για την Ελλάδα και τις ΗΠΑ» σημείωσε κάνοντας λόγο για στρατηγική συνεργασία. Εξέφρασε μάλιστα την ικανοποίηση των ΗΠΑ για την πορεία της αμυντικής συνεργασίας με την Ελλάδα καθώς και τη βούληση τής χώρας του, καθώς η διμερής σχέση βελτιώνεται, να εξετάσουν τρόπους για την περαιτέρω ανάπτυξή της.\nΑναλύοντας περαιτέρω τη σημασία της νέας αμυντικής συνεργασίας, είπε πως ωφελεί τον ηγετικό ρόλο της Ελλάδας ως πυλώνα σταθερότητας στην ευρύτερη περιοχή και χαρακτήρισε τη χώρα μας σπουδαίο εταίρο. Ως ένδειξη της σημασίας που δείχνουν οι ΗΠΑ στην αμυντική συνεργασία με την Ελλάδα, είναι η παρουσία του Αμερικανού υπουργού Εξωτερικών κατά την υπογραφή της τροποποίησης της, παρατήρησε επίσης.\nΑπαντώντας σε ερώτηση του ΑΠΕ-ΜΠΕ για τη γεωστρατηγική σημασία της τροποποίησης της διμερούς αμυντικής συνεργασίας, έκανε λόγο για στροφή 180 μοιρών στη νοοτροπία που είχε βασιστεί η αρχική συμφωνία το 1990. Αποκρυσταλλώνοντας περαιτέρω, ανέφερε πως η τροποποίηση επιχειρεί να αδράξει τις ευκαιρίες που παρέχει η Ελλάδα με βάση την πολύ καλή σχέση που έχει χτιστεί όλα αυτά τα χρόνια και σημείωσε πως πρόκειται για μια στρατηγική δέσμευση.\nΩς ξεχωριστό κομμάτι της συμφωνίας ανέδειξε την εξασφάλιση πρόσβασης στην Αλεξανδρούπολη με ενημέρωση της ελληνικής κυβέρνησης. Χαρακτήρισε τη γεωγραφική θέση της Αλεξανδρούπολης μοναδική. Και διευκρίνισε πως οι ΗΠΑ δεν θα έχουν αποκλειστική χρήση, καθώς και ότι δεν θα υπάρχει αποκλειστική χρήση όλου του λιμανιού της Αλεξανδρούπολης.\nΑκόμα κατέστησε σαφές πως δεν θα υπάρξει μόνιμη στρατιωτική παρουσία των ΗΠΑ στην πρωτεύουσα του Έβρου καθώς και στις άλλες τοποθεσίες. «Αυτό γίνεται για να επιτρέψουμε την εκ περιτροπής ανάπτυξη αμερικανικών δυνάμεων στην Ελλάδα για διμερή, πολυμερή εκπαίδευση» προσέθεσε και σημείωσε πως «όταν δεν χρησιμοποιούμε αυτές τις εγκαταστάσεις αυτές θα είναι διαθέσιμες στην Ελλάδα να τις χρησιμοποιήσει».\nΜιλώντας για τη συνεργασία των ΗΠΑ με το ελληνικό Ναυτικό, τη χαρακτήρισε σπουδαία. Ειδική αναφορά έκανε ο Αμερικανός αξιωματούχος στη βιομηχανική αμυντική συνεργασία, τονίζοντας πως υπάρχουν πολλές ευκαιρίες για συνέργειες.\nΗ θέση της Ελλάδας, προσέθεσε, είναι δελεαστική για την αμερικανική βιομηχανία, είτε πρόκειται για τη Sikorsky είτε τη Lockheed Martin, να αποτελέσει περιφερειακό κέντρο. «Είμαστε ανοιχτοί και εργαζόμαστε με τη βιομηχανία μας για να δούμε με μια νέα ματιά την Ελλάδα, να δούμε τις ευκαιρίες και να αξιοποιήσουμε την τοποθεσία» ανέφερε.\nPrevious post ← Οι ΗΠΑ στέλνουν F-15 & Apache στη Συρία – Το Ιράν προμηθεύει με νέο στρατιωτικό υλικό τον Άσαντ\nNext post Πρέσβης της Ρωσίας στην ΕΕ: Οι ΗΠΑ θα εγκαταλείψουν τους Έλληνες όπως τους Κούρδους →


Φαγητά προς αποφυγή | Georgiou\nΦαγητά προς Αποφυγή στην Εγκυμοσύνη\nΥπάρχουν κάποιες τροφές που πρέπει να αποφεύγεις ή να είσαι ιδιαίτερα προσεκτική, γιατί μπορεί να βλάψουν εσένα ή το μωρό σου.\nΟρισμένοι τύποι τυριών\nΑπόφυγε τα μαλακά μπλε τυριά όπως το ροκφόρ, γκοργκονζόλα, μπλε δανέζικο.\nΤα μαλακά τυριά είναι λιγότερο όξινα από τα σκληρά και περιέχουν περισσότερο νερό, που είναι το ιδανικό περιβάλλον ανάπτυξης παθογόνων βακτηρίων όπως είναι η Λιστέρια.\nΑν και η λοίμωξη με η Λιστέρια είναι πολύ σπάνια, χρειάζεται πολλή προσοχή γιατί ακόμα και μια ήπια μορφή λιστερίωσης μπορεί να προκαλέσει αποβολή, νεογνικό θάνατο ή σοβαρή νεογνική πάθηση.\nΠοιά σκληρά τυριά είναι ασφαλή για την εγκυμοσύνη;\nΤο τσένταρ, η παρμεζάνα, το στίλτον είναι ασφαλή ακόμα και αν είναι από μη παστεριωμένο γάλα.\nΤα σκληρά τυριά έχουν χαμηλή περιεκτικότητα νερού, έτσι η πιθανότητα ανάπτυξης βακτηρίων σε αυτά είναι πολύ χαμηλή.\nΠοια μαλακά τυριά είναι ασφαλή για την εγκυμοσύνη;\nΜερικοί τύποι μαλακών τυριών είναι ασφαλή, απλά πρέπει να βεβαιωθείς πως είναι από παστεριωμένο γάλα.\nΜερικά από αυτά είναι: το χαλούμι, η μοτσαρέλα, η φέτα, το ρικότα, το κότεϊτζ, το κατσικίσιο.\nΑπόφυγε όλους τους τύπους, συμπεριλαμβανομένων και των χορτοφαγικών γιατί μπορεί να περιέχουν Λιστέρια.\nΜην καταναλώνεις συκώτι ή προϊόντα που το περιέχουν, όπως είναι το πατέ, λόγω της ψηλής περιεκτικότητας βιταμίνης Α, που μπορεί να βλάψει το μωρό.\nΩμά ή ελαφρώς ψημένα αυγά\nΒεβαιώσου πως τα αυγά που ψήνεις είναι καλοψημένα, ο κρόκος και το ασπράδι είναι σε στερεή μορφή, γιατί έτσι μειώνεις τον κίνδυνο μόλυνσης με Σαλμονέλα. Η Σαλμονέλα δεν θα βλάψει το μωρό, αλλά μπορεί να σου προκαλέσει διάρροιες και εμετούς και να σε αφυδατώσει.\nΩμό ή ελαφρώς ψημένο κρέας\nΜαγείρευε πάντοτε το κρέας ή τα πουλερικά καλοψημένα χωρίς ίχνος ροζ-κόκκινου χρώματος ή αίματος. Με αυτό τον τρόπο μειώνεις τον κίνδυνο μόλυνσης του μωρού με τοξοπλάσμωση.\nΕπίσης να πλένεις πολύ καλά τις επιφάνειες, τους πάγκους που χρησιμοποίησες για να κόψεις το κρέας, καθώς και τα χέρια σου.\nΑπόφυγε τα πολύ μεγάλα ψάρια όπως ξιφία ή καρχαρία, γιατί όσο το μεγαλύτερο το ψάρι τόσο μεγαλύτερη και η περιεκτικότητα του σε υδράργυρο, ο οποίος μπορεί να προκαλέσει βλάβη στο αναπτυσσόμενο νευρικό σύστημα του μωρού.\nΓια τον ίδιο λόγο πρέπει να περιορίσεις σε περίπου 2 μερίδες την εβδομάδα και την κατανάλωση μεγάλων ψαριών όπως ο τόνος ή ο σολομός.\nΚαλύτερα κατανάλωσε ψημένα παρά ωμά οστρακοειδή (καβούρια, στρείδια, γαρίδες, αστακούς), γιατί μπορεί να περιέχουν παθογόνα βακτήρια ή ιούς και να σου προκαλέσουν τροφική δηλητηρίαση.\nΕίναι σχετικά ασφαλές να καταναλώσεις ωμό ψάρι ή ελαφρά ψημένο, αφού βεβαιωθείς πως το ψάρι είχε καταψυχθεί πριν. Αυτό συμβαίνει γιατί η κατάψυξη μπορεί να εξολοθρεύσει πιθανά παράσιτα που μπορεί να μεταφέρει το ψάρι και να σε βλάψουν.\nΝα προτιμάς πάντοτε παστεριωμένο γάλα ή το μακράς διαρκείας (UHT).\nΌλοι οι τύποι γιαουρτιών είναι ασφαλείς αρκεί μόνο να είναι από παστεριωμένο γάλα.\nΜεγάλες ποσότητες καφεΐνης μπορούν να προκαλέσουν αποβολή, ή νεογνά με χαμηλότερο βάρος από το φυσιολογικό.\nΗ καφεΐνη βρίσκεται σε πολλά είδη τροφής ή ποτών όπως είναι ο καφές, η σοκολάτα, το τσάι, αναψυκτικά, ενεργειακά ποτά, όπως και σε φάρμακα για ανακούφιση από το κρυολόγημα.\nΔεν χρειάζεται να κόψεις εντελώς την καφεΐνη, αλλά καλύτερα να την περιορίσεις στα περίπου 200mg την ημέρα.\nΠεριεκτικότητα σε καφεΐνη:\nΈνα φλιτζάνι στιγμιαίου καφέ: 100 mg, ένα φλιτζάνι καφέ φίλτρου: 140 mg, ένα φλιτζάνι τσάι: 75 mg, ένα κουτί αναψυκτικού τύπου κόλα: 40mg, μια σοκολάτα 50g μαύρη: περίπου 50mg, μια σοκολάτα γάλακτος 50g: περίπου 25mg


Καταγγέλλουμε τα αντιαναπτυξιακά και αντιλαϊκά μέτρα του κυβέρνησης Χριστόφια | ΕΘΝΙΚΙΣΤΙΚΟ ΔΗΜΟΚΡΑΤΙΚΟ ΚΟΜΜΑ\nΤο μέτρο της απόσυρσης παλαιών αυτοκινήτων θα στηρίξει το εισαγωγικό εμπόριο και θα ανοίξει ακόμα περισσότερο τη ψαλίδα του εμπορικού ισοζυγίου. Αυτός είναι ο καλύτερος τρόπος για να στείλουμε και άλλα λεφτά στις μεγάλες βιομηχανικές χώρες με αντάλλαγμα την προσεχή επιτρόπευση της οικονομίας μας.\nΤα μέτρα για το τομέα των κατασκευών θα δώσουν τη δυνατότητα στο κράτος να φορολογήσει την μικρή ακίνητη ιδιοκτησία.\nΤο μέτρο για παροχή αδείας παραμονής σε όσους κάνουν αγορές ακινήτων πάνω από 300.000 ευρώ αποτελεί εξαγγελία ξεπουλήματος της γης μας σε υπηκόους τρίτων χωρών και πρόσκληση “πλούσιας” μετανάστευσης στο τόπο.\nΤα μέτρα στο σύνολο τους καθώς και “η σύσταση Εδικής Υπηρεσίας στο Γραφείο Προγραμματισμού για διαχείριση των έργων σύμπραξης δημόσιου και ιδιωτικού τομέα” ανοίγουν τις πύλες για περαιτέρω διόγκωση του δημόσιου τομέα και της γραφειοκρατίας.\nΤο μέτρο για τα καζίνο εάν δεν αφορά μόνο τους ξένους θα διαλύσει οικογένειες και θα εξαχρειώσει τη κοινωνία.\nΤο Εθνικιστικό Δημοκρατικό Κόμμα καταγγέλλει τα μέτρα και τα σταθμά των κρατούντων ως αντιλαϊκά , αντιαναπτυξιακά και αντίθετα στην ανάγκη της κοινωνίας για ενδυνάμωση της λαϊκής παραγωγικής βάσης.


Κίνα: Νεκρή 24χρονη που ζούσε με 0,27 ευρώ τη μέρα · Kliktv.gr\nΚίνα: Νεκρή 24χρονη που ζούσε με 0,27 ευρώ τη μέρα\n16 Ιανουαρίου 2020 0125\nΣοκ προκάλεσε στην Κίνα η ιστορία της 24χρονης Wu Huayan, μιας Κινέζας φοιτήτριας, η οποία για πέντε χρόνια ζούσε με μόλις 0,27 ευρώ την ημέρα για να στηρίζει τον αδερφό της.\nΣύμφωνα με τα ΜΜΕ της χώρας, Wu Huayan πέθανε.\nΗ σοβαρά υποσιτισμένη κοπέλα έγινε γνωστή σε όλη την Κίνα, όταν τον περασμένο Οκτώβριο εισήχθη στο νοσοκομείο με αναπνευστικά προβλήματα και δημοσιεύτηκαν φωτογραφίες της, στις οποίες ζύγιζε γύρω στα 20 κιλά, όπως αναφέρει το BBC.\nΟι γιατροί ανακοίνωσαν ότι η φοιτήτρια υπέφερε από προβλήματα καρδιάς και νεφρών ως αποτέλεσμα πενταετούς κατανάλωσης ελάχιστης ποσότητας τροφής.\nΑμέσως ο απλός κόσμος κινητοποιήθηκε και άρχισε να συγκεντρώνει χρήματα για να την βοηθήσει. «Δεν θέλω να το βιώσω αυτό…. Να περιμένω να πεθάνω από την φτώχεια» είχε πει.\nΈχασαν τη μητέρα τους όταν η κοπέλα ήταν 4 ετών ενώ ο πατέρας τους πέθανε όταν πήγαινε στο σχολείο. Έτσι, για να ζήσουν στηρίχτηκαν στη γιαγιά τους και στη συνέχεια σε έναν θείο και θεία τους, οι οποίοι μπορούσαν να τους δίνουν περίπου 40 ευρώ (300 γουάν) κάθε μήνα.\nΌταν πήγε στο νοσοκομείο είχε ύψος μόλις 1μ35.\nΟι γιατροί δήλωσαν ότι ήταν τόσο υποσιτισμένη, που τα φρύδια και το 50% των μαλλιών της είχαν πέσει.\nΤο Διαβάσαμε Κίνα: Νεκρή 24χρονη που ζούσε με 0,27 ευρώ τη μέρα\nΈνας απρόσμενος σύμμαχος της Ελλάδας στο Αιγαίο: «Εχθρός μας η Τουρκία»


Nefeli's Haiku: Γράψτε για τον Σεπτέμβρη\nανεβηκε κατεβηκε και τελικα αναρτηθηκε απo Nefeli εκει κοντα στις 11:25 π.μ.\nναι και αυτο για σενα....μια αναπνοη και ενα χαμογελο...\nΝαι, λίγο πριν ολοκληρώσω την ανάγνωση και διαβάσω την τελευταία πρόταση, αυτό ακριβώς σκεφτόμουν: έχει κάτι ο Σεπτέμβρης από Κυριακή, ψάχνεις τι σου φταίει μα δεν βρίσκεις, ίπταται σε όλη την ατμόσφαιρα μια γλυκιά μελαγχολία, εσύ έχεις ακόμα το χαμόγελο των όμορφων ημερών που είναι πίσω πλέον, ενώ ο βαρύς και ζόρικος χειμώνας είναι μπροστά, στο βάθος και σε περιμένει... Μεγάλη μου τιμή Νεφελάκιον αγαπημένο, η Mari(z)a αντί για τη λέξη συμβουλή, δέχεται τη λέξη αφιέρωση. Εγώ σκέφτομαι να το εκλάβω αντίστροφα. Καλησπέρες Σεπτεμβροσαββατιάτικες\nΥ.Γ.: το τραγούδι-νανούρισμα ήταν ταμάμ σε σχέση με το μήνα που διανύουμε... Πολύ τρυφερό :)\n4 Σεπτεμβρίου 2010 - 6:38 μ.μ.\nαυτό μου 'ρχεται έτσι πρόχειρα..\n4 Σεπτεμβρίου 2010 - 7:09 μ.μ.\nσεπτέμβρης κι ο μήνας που ξαναδιαβάζεις νεφέλη...φρέσκια...φθινοπωρινή...:)\n5 Σεπτεμβρίου 2010 - 4:32 π.μ.\nΚαλό φθινόπωρο Νεφέλη!!!\nΝαι αυτός ο μπαχτσές έχει και αυτήν άσχημη λέξη...εξεταστική!\nΑΦΦΦΦΦΦΦΦΦΦΦΦΦΦΦιλάκι μαγικό! :)\nο Σεπτέμμβρης είναι η μυρωδιά του φρεσκοκομμένου χαρτιού στα βιβλιοπωλεία\nοι ατελείωτες ώρες στα τηλέφωνα με τους μαθητές\nη χθεσινή βροχή\nτο μπάνιο στην έρημη παραλία των Πολιτικών\nοι κόκκινες γαρίδες στον Τρώφωνα και να είμαστε η μοναχική παρέα\nο καφές στον Παράδεισο με ζακετούλα\nάσχημα και όμορφα μαζί\nτέλος και αρχή σφιχταγγαλιασμένα\nΚαλό μήνα και απο μένα Νεφέλη... Ενα μεγάλο χαμόγελο και για τον Σεπτέμβρη. Να κρατήσουμε λίγο από την αγάπη, τη χαρά και τον ήλιο που μας έδωσε ο Αύγουστος...\nΚαλώς μας ήρθαν τα πρώτα γκρίζα συννεφάκια...\nκανε stencil, κανε stencil , κανε stencil!\nζωη και καπετανιε, τις καλημερες μου :)\nγιωργο αναποδα, πρεπει να εισαι ξυπνιος το σεπτεμβρη για να τον ζησεις απο την αρχη μεχρι το τελος, το τραγουδι ηθελε να μας παραπλανησει και να κοιμηθουμε μεχρι τον οκτωβρη :)\n8 Σεπτεμβρίου 2010 - 12:03 μ.μ.\nπου εισαι ορε στεφανε! καλο μας φθινοπωρο!\nαιναφετς, θα κουνησεις το ραβδακι σου να κανεις την εξεταστικη ενα μικρο φουντουκι? καλες μας μερες :)\nlogia, μακαρι ο σεπτεμβρης να αφησει λιγη απο την γλυκα της ατμοσφαιρας και στο αθηνων / νιωθω οτι θα πανε ολα καλα\naaaah, bonjour amelie melon, χαιρομαι που δεν ειμαι ο collignon και μου αφηνεις σχολιο με καλη διαθεση :) γυρισα λιγο στις σελιδες σου, καλωσηρθες και τις ευχες μου για καλες συνεχειες!\nΜ'αρέσει πως γράφεις!\nΜ'αρέσει να σε διαβάζω!\n11 Σεπτεμβρίου 2010 - 11:47 π.μ.\nχαζευα τα μανιταρακια σου προχθες και ζηλεψα που δεν ημουν σε εκεινη τη μανιταρογιορτη\nκαλες μας συνεχειες!


Β. Πούτιν: Δεν θέλουμε σύγκρουση με την Ουκρανία, ζητάμε εγγυήσεις «άνευ όρων» από τη Δύση | Η Εφημερίδα των Συντακτών\nΗ Ρωσία δεν επιθυμεί σύγκρουση με την Ουκρανία, αλλά οι δυτικές δυνάμεις πρέπει να παράσχουν στη Μόσχα εγγυήσεις «άνευ όρων ασφάλειας», δήλωσε ο πρόεδρος Βλαντιμίρ Πούτιν.\nΜιλώντας στην ετήσια συνέντευξη Τύπου του, ο κ. Πούτιν είπε ότι οι ΗΠΑ έχουν πυραύλους στο «κατώφλι της Ρωσίας» και «η μπάλα είναι στο γήπεδο της Δύσης» σε σχέση με την ασφάλεια στην περιοχή.\nΟ Ρώσος πρόεδρος ανακοίνωσε ότι οι ΗΠΑ συμφώνησαν να ξεκινήσουν συνομιλίες για εγγυήσεις ασφαλείας για τη Ρωσία στις αρχές του επόμενου έτους στη Γενεύη, κίνηση που χαρακτήρισε «θετική».\nΗ διάσκεψη πραγματοποιείται καθώς οι δυτικές δυνάμεις φοβούνται ότι η Ρωσία ετοιμάζεται να εισβάλει στην Ουκρανία ήδη από τις αρχές του επόμενου έτους, κάτι που ο Πρόεδρος Πούτιν διέψευσε ξανά.\n«Οι Αμερικανοί εταίροι μας λένε ότι είναι έτοιμοι να ξεκινήσουν αυτές τις διαπραγματεύσεις στις αρχές του επόμενου έτους στη Γενεύη», είπε ο Πούτιν. Συνοψίζοντας την πρόταση της Ρωσίας, ο Ρώσος Πρόεδρος δήλωσε: «Χωρίς κόλπα, θέσαμε απλώς το ερώτημα ότι δεν θα έπρεπε να υπάρξει άλλη κίνηση του ΝΑΤΟ προς τα ανατολικά».\nΕρωτηθείς εάν η Ρωσία θα παράσχει εγγύηση για μη εισβολή στην Ουκρανία εάν ξεκινήσουν οι συνομιλίες για τις εγγυήσεις ασφαλείας, ο Πούτιν είπε: «Οι ενέργειές μας θα εξαρτηθούν από το συγκεκριμένο αποτέλεσμα των συνομιλιών».\nΤον περασμένο μήνα, ο Πούτιν κάλεσε το ΝΑΤΟ να ξεκινήσει συνομιλίες με στόχο να παράσχει στη Ρωσία αξιόπιστες, νομικά δεσμευτικές και μακροπρόθεσμες εγγυήσεις ασφάλειας.\nΕΥΡΩΠΗ 26.04.2022, 14:28\nΆμεση κατάπαυση πυρός ζητά ο Γκουτέρες λίγο πριν το τετ α τετ με Πούτιν\nΕπίσκεψη στη Ρωσία πραγματοποιεί ο γ.γ. του ΟΗΕ με στόχο να συνεισφέρει στην ειρηνευτική διαδικασία. Ο Αντόνιο Γκουτέρες θα βρεθεί αύριο στο Κίεβο.


Τσίπρας: Κλείνει άμεσα και θετικά η αξιολόγηση χωρίς νέα μέτρα | Ελεύθερος Τύπος\n#Tags: Αλέξης Τσίπρας | Κυριάκος Μητσοτάκης | φορολογία\n20/12/16 • 22:16 | UPD 20/12/16 • 22:49\nΝέες παροχές αλλά και επικρίσεις σε αντιπολίτευση και δανειστές από τον πρωθυπουργό στην ομιλία του στο Ηράκλειο.\nΟ πρωθυπουργός εμφανίσθηκε αισιόδοξος για την έκβαση της διαπραγμάτευσης για το κλείσιμο της δεύτερης αξιολόγησης, αναφέρθηκε στα αναπτυξιακά έργα στην Κρήτη ενώ δεν παρέλειψε να αφήσει υπόνοιες για το Δημοσιογραφικό Οργανισμό Λαμπράκη, προσθέτοντας παράλληλα ότι «ο ΣΥΡΙΖΑ στέκεται στο πλευρό των εργαζομένων»\nΣύμφωνα με δηλώσεις του το οικονομικό επιτελείο αναζητά και πρόσθετα μέτρα «ελάφρυνσης» των Ελλήνων μέσω του πλεονάσματος. «Τα χρήματα δεν μας τα χάρισε κανένας, είναι χρήματα του ελληνικού λαού γι΄αυτό τα επιστρέφουμε στους πιο αδύναμους». Εντύπωση προκαλεί πάντως η «παγωμένη» ατμόσφαιρα που επικρατούσε στην αίθουσα, με τις αντιδράσεις των παρισταμένων να απέχουν παρασάγγας από αυτές του ακροατηρίου όταν ο πρωθυπουργός υποσχόταν «θα βαράμε τα νταούλια και οι αγορές θα χορεύουν».\n«Η ανεργία αργά αλλά σταθερά μειώνεται» ανέφερε ο πρωθυπουργός και για την οικονομία υπογράμμισε πως «με πλεόνασμα 1.1% αντί για τον «κόφτη» ενεργοποιείται ο «δότης» κάτι που μας δίνει τη δυνατότητα να χορηγήσουμε την 13η σύνταξη».\n«Έχω ένα καλό και ένα κακό νέο» είπε ο πρωθυπουργός . «Το καλό νέο είναι ότι η 13η σύνταξη θα χορηγηθεί κανονικά στις 22 Δεκεμβρίου , το κακό νέο είναι ότι ο κ. Μητσοτάκης διαφωνεί.»\n«Η Ελλάδα μπορεί να είναι σε πρόγραμμα αλλά είναι μια ανεξάρτητη και κυρίαρχη χώρα. Εφόσον τηρεί τις δεσμεύσεις, δεν δέχεται υποδείξεις. Εμείς τηρούμε τη συμφωνία το ίδιο επιδιώκουμε και από τους εταίρους μας. Η Ευρώπη δεν είναι μόνο οι συνρτηρητικές κυβερνήσεις. Είναι και οι δυνάμεις που στήριξαν τις προσπάθειες της κυβέρνησης, που συνειδητοποιούν ότι είμαστε όλοι στην ίδια βάρκα και αν ανοίγουμε τρύπες, θα βουλιάξουμε όλοι. Είναι οι χώρες που πήραν μέρος στη Σύνοδο του Νότου.»\nΑναφερόμενος στη στάση των θεσμών ο κύριος Τσίπρας τόνισε ότι δεν πρέπει να ζητούν πράγματα που δεν γίνονται. «Είμαστε κοντά στη λύση και στην ένταξη της Ελλάδας στο πρόγραμμα της ποσοτικής χαλάρωσης, και στη λύση που θα ανοίξει το δρόμο για την έξοδο από την κρίση». Ακόμα, εξέφρασε την αισιοδοξία του για την έκβαση των διαπραγματεύσεων, λέγοντας ότι η αξιολόγηση θα κλείσει θετικά, έγκαιρα και χωρίς νέα μέτρα.\nΣτο θέμα της διαπλοκής και των ΜΜΕ στάθηκε ο πρωθυπουργός τονίζοντας: «Πιστεύω ότι ο ελληνικός λαός που άνοιξε δρόμους αλληλεγγύης, κόντρα στις φωνές του ακροδεξιού λαϊκισμού στην Ευρώπη, δικαιούνται μια θετική λύση. Θα ήθελα να σταθώ και σε μια άλλη πλευρά της κατάστασης που η κυβέρνηση καλείται να διαχειρισθεί. Η κατάσταση έπρεπε να διαχειρισθεί μια χώρα διαβρωμένη από τη διαπλοκή και τη διαφθορά. Τώρα έχουμε εικόνα τί συμβαίνει. Από τη δημόσια διοίκηση, στα τραπεζικά θαλασσοδάνεια και τη διαχείριση κονδυλίων και επιδοτήσεων.\nΤο κράτος δούλευε για χρόνια για την εξυπηρέτηση ρουσφετιών. Με μένος και μίσος χτυπήθηκε αυτή η κυβέρνηση από μια σειρά ΜΜΕ. Γιατί σε κάποιους που είχαν μάθει να δανείζονται με αέρα, σήμερα βλέπουμε ότι οι επιχειρήσεις τους ήταν μια φούσκα που σκάει. Στεκόμαστε δίπλα στους εργαζόμενους, όμως, όλοι κατάλαβαν τι έγινε την περίοδο που ένας άρτιος διαγωνισμός για τον ραδιοτηλεοπτικό χώρο προσβλήθηκε από μια αμφίσημη απόφαση την οποία σεβόμαστε γιατί δεν έχουμε άλλη επιλογή. Σ΄αυτούς που ονειρεύονται παρενθέσεις, θα ήθελα να το πω ανοιχτά: Το καθεστώς εξαιτίας του οποίου βρεθήκαμε στη δεινή θέση της χρεοκοπίας αποτελεί παρελθόν. Είμαστε αποφασισμένοι να εδραιώσουμε καθεστώς πλήρους διαφάνειας σε όλες τις πτυχές της κοινωνικής ζωής αυτού του τόπου. Θα μπει τάξη σ’ αυτό τον τόπο. Δεν θα συνεχισθεί το καθεστώς της αδιαφάνειας και της διαφθοράς.\n«Προϋπόθεση είναι η στήριξη του πρωτογενούς τομέα της παραγωγής. Απαιτείται συστηματική στήριξη της αγροτικής παραγωγής. Βρεθήκαμε αντιμέτωποι με πρόστιμα και καταλογισμούς όταν αναλάβαμε πάνω από 3 δισ. ευρώ. Δουλέψαμε σκληρά για να μπει τάξη σ’ αυτό το τοπίο, για να αποφύγουμε το ενδεχόμενο συμψηφισμών με μελλοντικές ενισχύσεις. Πάμε φέτος για ρεκόρ καταβολής ενισχύσεων, έχοντας πληρώσει ακόμη και εκκρεμότητες από το 2008. Μέχρι το τέλος του μήνα και όλο το 16 θα έχουν πληρωθεί 3,5 δισ. ευρώ.\nΣτην Κρήτη το 2016 καταβλήθηκαν άμεσες ενισχύσεις 250 εκατ., εξισωτική, περιβαλλοντικά προγράμματα κ.α. και έως το τέλος του χρόνου θα δοθούν άλλα 245 εκατ. ευρώ για την εξισωτική αποζημίωση. Αξιοποιούμε το πρόγραμμα αγροτικής ανάπτυξης που έως το 2020 θα διαχειρισθεί κονδύλια ύψους 6,5 δισ. ευρώ. Ποσοστό 37% θα το διαχειρισθούν οι περιφέρειες. Από τα 135 έργα της ανάπτυξης 2007 – 2013 έχουν ήδη πληρωθεί τα 125 εκατ. ευρώ, θα πληρωθούν όλα έως το 2017. Είναι σε εξέλιξη προκηρύξεις μέτρων 1,5 δισ. ευρώ. Πρόγραμμα εγκατάστασης 12.000 νέων αγροτών, ύψους 241 εκατ. ευρώ. Η στήριξη της τοπικής ανάπτυξης μέσω του Leader έχει προϋπολογισμό 35 εκατ. για την περιφέρεια Κρήτης. Η βιολογική γεωργία, η μεταποίηση με σημαντικό ενδιαφέρον και για την Κρήτη περιλαμβάνονται στο πρόγραμμα.\nΟ πρωθυπουργός σημείωσε ότι αποτελεί συγκριτικό πλεονέκτημα η κρητική διατροφή. «Το όραμά μας είναι να προωθήσουμε την κρητική διατροφή, πράγμα που σημαίνει την προώθηση των ντόπιων ποικιλιών και προϊόντων και ταυτόχρονα να στηρίξουμε τη μικρή και μεσαία οικογενειακή επιχείρηση και άλλες δραστηριότητες, όπως ο τουρισμός.\nΗ Κρήτη θα μπορούσε αν οι τουριστικές μονάδες αντί για εισαγόμενα προσέφεραν τοπικά προϊόντα θα γινόταν η μεγάλη διαφορά. Υλοποιούμε πρόγραμμα προβολής αγροτικών προϊόντων ύψους 9,5 εκατ. ευρώ. Υλοποιήθηκαν προγράμματα ενίσχυσης ελαιουργείων της Κρήτης. Υπάρχουν άνθρωποι, σχέδιο και κάποιοι πόροι. Μπορούμε να προχωρήσουμε ξέροντας ότι οι αγρότες μπορούν να έχουν στήριξη. Στόχος μας είναι να κρατήσουμε την ύπαιθρο στα πόδια της και την Κρήτη στην πρώτη θέση στο αγροτοδιατροφικό πρόγραμμα της χώρας».\nΚάνοντας λόγο για τον τουρισμό επεσήμανε πως «Αποτελεί βασικό πυλώνα για τη χώρα. Σπάσαμε άλλο ένα ρεκόρ. Στην Κρήτη είχαμε 10% αύξηση στις αφίξεις. Μας ενδιαφέρει η αειφορία στο τουριστικό προϊόν, η εξασφάλιση νέων θέσεων εργασίας. Θα το διασφαλίσουμε μέσω προγραμμάτων, όπως αυτό για την ίδρυση και τη λειτουργία μικρομεσαίων επιχειρήσεων, ενώ δεν παρέλειψε να εξαγγείλει την ολοκλήρωση του «στοιχειωμένου» έργου για το νησί, που είναι ο Βόρειος Οδικός Αξονας Κρήτης (ΒΟΑΚ), που αποτελεί εξαγγελία όλων των κυβερνήσεων τα τελευταία τριάντα χρόνια. Ο κύριος Τσίπρας χαρακτήρισε το συγκεκριμένο έργο ως «κεντρικό αναπτυξιακό» για την Κρήτη.\nΠαράλληλα μίλησε για την κατασκευή και λειτουργία του νέου διεθνούς αεροδρομίου στο Καστέλι Πεδιάδος, που επίσης επί χρόνια παραμένει στα χαρτιά. «Η δημοπράτηση έγινε κανονικά, έχει γίνει το πρώτο στάδιο, μένουν ακόμη δύο μέχρι το Μάρτιο, σύντομα θα είμαστε έτοιμοι για τα επόμενα βήματα», είπε ο κύριος Τσίπρας. Ο πρωθυπουργός εξήγγειλε επίσης και την αντικατάσταση του δικτύου ύδρευσης του δήμου Ηρακλείου, λέγοντας ότι αξολογείται ήδη ώστε να ενταχθεί στα ΕΣΠΑ. Το έργο θα προχωρήσει. Τέλος σε ό,τι αφορά τις υποδομές, ένα ακόμη σημαντικό έργο που αφορά τη ζωή, είναι η παραχώρηση της χερσαίας ζώνης του λιμανιού στο δήμο για να προχωρήσει η ανάπλασή του.\nΟ πρωθυπουργός αναφέρθηκε σε δύο «κομβικά για μας μέτωπα, της υγείας και της παιδείας». Να πω τι δουλειά γίνεται εκεί. Σε αντίθεση με τα παπαγαλάκια της διαπλοκής κάθε ελληνική οικογένεια έχει παιδιά στα σχολεία εκτός από τις πολύ πλούσιες που πάνε στα ιδιωτικά. Θα πω για τα δύο νοσοκομεία στην Κρήτη. Καταγράφονται οι υγειονομικές ανάγκες ώστε να γίνεται αντίστοιχος προγραμματισμός. Πέντε μονάδες πρωτοβάθμιας περίθαλψης θα λειτουργήσουν στο νησί με στόχο η τόσο αναγκαία δομή να συμβάλλει στην εξυπηρέτηση των πολιτών και την αποσυμφόρηση των δύο νοσοκομείων\nΣτο ξεκίνημα της ομιλίας του, έκανε ιδιαίτερη μνεία στα χθεσινά τρομοκρατικά γεγονότα που συγκλόνισαν τη «Γηραιά Ήπειρο»\n«Xθες ήταν μια δύσκολη νύχτα για όλη την Ευρώπη. Η ‘Αγκυρα, το Βερολίνο, η Μόσχα αλλά και ολόκληρη η Ευρώπη συγκλονίστηκαν από τον τρόμο αποτρόπαιων πράξεων. Πράξεων που αποδεικνύουν ότι δυστυχώς ζούμε σε μια σκοτεινή εποχή. Μπορεί να μην το υπολογίζουμε καμιά φορά, αλλά είναι ανεκτίμητο το αγαθό\nΤο μέλλον αυτού του κόσμου, μπορούν να το διασφαλίσουν μόνο η δημοκρατία, η ανεκτικότητα, η προσήλωση στην ειρήνη και την κοινωνική συνοχή. Αυτός είναι ο μοναδικός δρόμος για να εδραιώσουμε την ασφάλεια και την ειρήνη στις σύγχρονες κοινωνίες».\nEuroWorking Group: «Ξεπαγώνουν» τα μέτρα με δέσμευση Τσακαλώτου